open-index/open-wikipedia-markdown huggingface dataset:
അയലക്കണ്ണി

ഇംഗ്ലീഷിൽ **ബിഗ്ഐ സ്കാഡ്** എന്നറിയപ്പെടുന്ന ഒരിനം മത്സ്യമാണ് **അയലക്കണ്ണി** . ആഗോളമായി ഇവ ഉഷ്ണമേഖലാ പ്രദേശങ്ങളിൽ കാണപ്പെടുന്നു.

## അവലംബം

## പുറത്തേക്കുള്ള കണ്ണികൾ

* 
* 
* Fisheries Global Information System factsheet 
* Australian Museum Fish Site species page
* Guam Department of Agriculture's Division of Aquatic & Wildlife Resources species page 
* Bigeye scad stock video footage 
* University of Rhode Island page with sound files of bigeye scads producing grating sounds with their teeth 

വർഗ്ഗം:കേരളത്തിലെ മത്സ്യങ്ങൾ
തൊണ്ടുപൊളിയൻ

30 മീറ്റർ വരെ ഉയരം വയ്ക്കുന്ന ഒരു മരമാണ് **തൊണ്ടുപൊളിയൻ**. . 300 മീറ്ററിനും 1000 മീറ്ററിനും ഇടയിൽ ഉയരമുള്ള നനവാർന്ന നിത്യഹരിതവനങ്ങളിൽ കാണപ്പെടുന്ന ഈ മരം പല ഏഷ്യൻ രാജ്യങ്ങളിലും കാണപ്പെടുന്നു.

## അവലംബം

## പുറത്തേക്കുള്ള കണ്ണികൾ
* കൂടുതൽ വിവരവും കാണുന്ന ഇടങ്ങളും
* http://envis.frlht.org/distrimaps/?plant_id=4589 

വർഗ്ഗം:വൃക്ഷങ്ങൾ
വർഗ്ഗം:ഔഷധസസ്യങ്ങൾ
വർഗ്ഗം:പുഷ്പിക്കുന്ന സസ്യങ്ങൾ
അലങ്കാര മത്സ്യങ്ങൾ

കൃത്രിമ സാഹചര്യങ്ങളോട് പൊരുത്തപ്പെടുന്നതും കാഴ്ചയ്ക്കു മനോഹരവുമായ മത്സ്യങ്ങളെ അലങ്കാരത്തിനായി വളർത്തുന്നു. ഇവയാണ് **അലങ്കാര മത്സ്യങ്ങൾ**.

## ചില അലങ്കാര മത്സ്യങ്ങൾ


വർഗ്ഗം:മത്സ്യങ്ങൾ
വർഗ്ഗം:ജീവികളുമായി ബന്ധപ്പെട്ട പട്ടികകൾ
വി.കെ. മൂർത്തി

ആദ്യകാല ചലച്ചിത്രഛായാഗ്രാഹകനും,ദാദാ സാഹിബ് ഫാൽകേ പുരസ്കാര ജേതാവുമായിരുന്നു **വി.കെ.മൂർത്തി** (26 നവംബർ 1923 - 7 ഏപ്രിൽ 2014).

## ജീവിതരേഖ
കർണ്ണാടകയിലെ മൈസൂരിൽ ജനിച്ച  മൂർത്തി ബംഗളൂരുവിലെ ശ്രീ.ജയചാമരാജേന്ദ്ര പോളിടെൿനിക്കിൽ നിന്നാണ് 1946 ൽ ഛായാഗ്രഹണത്തിൽ ഡിപ്ലോമ കരസ്ഥമാക്കിയത് .സ്വാതന്ത്ര്യ സമരവുമായി ബന്ധപ്പെട്ട് മൂർത്തി 1943-ൽ ജയിൽവാസവും  അനുഭവിയ്ക്കുകയുണ്ടായി. പ്രഥമ സിനിമാസ്‌കോപ്പ് ചലച്ചിത്രമായ 'കാഗസ് കെ ഫൂലി'നു (1959)വേണ്ടി ക്യാമറ ചലിപ്പിച്ചു. ലണ്ടനിൽ നിന്ന്‌ വർണ്ണ ഛായാഗ്രഹണത്തിൽ പരിശീലനം നേടുകയും ‘ദ ഗൺസ്‌ ഓഫ്‌ നവ്‌റോൺ’ എന്ന ചിത്രത്തിന്റെ കാമറമാനാകുകയും ചെയ്തു..  ഹിന്ദി ചലച്ചിത്രസംവിധായകനായ ഗുരുദത്തിന്റെ സിനിമകളിലെ സ്ഥിരം ഛായാഗ്രാഹകനായിരുന്നു വി.കെ.മൂർത്തി. കറുപ്പിലും വെളുപ്പിലും അദ്ദേഹം ഒപ്പിയെടുത്ത അതീവ ചാരുതയാർന്ന ചിത്രങ്ങൾ പ്രേക്ഷകർക്കു വിസ്മയമായി. ഗോവിന്ദ് നിഹലാനി,ശ്യാം ബെനഗൽ എന്നിവർക്കുവേണ്ടിയും ക്യാമറ ചലിപ്പിയ്ക്കുകയുണ്ടായി. ദൂരദർശൻ നിർമ്മിച്ച *[[ഭാരത് ഏക് ഖോജ്]]* എന്ന പരിപാടിയുടെ മുഖ്യഛായാഗ്രാഹകൻ മൂർത്തിയായിരുന്നു.

മൂർത്തി ഏറ്റവും അവസാനം ചിത്രീകരിച്ച സിനിമ കന്നഡയിൽ നിർമ്മിച്ച *ഹൂവ ഹണ്ണു* (1993) ആയിരുന്നു.

## ചിത്രങ്ങൾ

# ദീദാർ (1992)
# ഖുലേ ആം (1992)
# കൽയുഗ് ഓർ രാമായൺ (1987)
# നാസ്തിക് (1983)
# ജുഗ്നൂ (1973)
# നയ സമാനാ (1971)
# സുരാജ്j (1966)
# ലവ് ഇൻ ടോക്യോ (1966)
# സിദ്ധി (1964)
# സാഹിബ് ബീവി ഓർ ഗുലാം (1962)
# ചാന്ദ്വി കാ ചാന്ദ് (1960)
# കാഗസ് കെ ഫൂൽ (1959)
# 12 0'ക്ലോക്ക് (1958)
# പ്യാസ (1957)
# സി.ഐ.ഡി. (1956)
# മിസ്റ്റർ. & മിസ്സിസ് (1955)
# ആർ-പാർ (1954)
# ജാൽ (1952)
# ബാസി (1951)

## ബഹുമതികൾ
* മികച്ച ഛായാഗ്രാഹകനുള്ള ഫിലിംഫെയർ പുരസ്‌കാരം - Kaagaz Ke Phool (1959)
* മികച്ച ഛായാഗ്രാഹകനുള്ള ഫിലിംഫെയർ പുരസ്‌കാരം - Sahib Bibi Aur Ghulam (1962)
* അന്തർദേശീയ ഇന്ത്യൻ ഫിലിം അക്കാദമിയുടെ സമഗ്ര സംഭാവനക്കുള്ള പുരസ്‌കാരം(IIFA) - ആംസ്റ്റർഡാം, 2005.
* ദാദാ സാഹബ് ഫാൽക്കേ പുരസ്കാരം 2008 .ഈ പുരസ്ക്കാരം നേടിയ ആദ്യത്തെ ഛായാഗ്രാഹകനും വി.കെ മൂർത്തിയാണ്.
*ഇന്റർനാഷണൽ ഇന്ത്യൻ ഫിലിം അക്കാദമി സമഗ്രസംഭാവനയ്ക്കുള്ള പുരസ്കാരം (2005)
## അവലംബം

വർഗ്ഗം:ഛായാഗ്രാഹകർ
വർഗ്ഗം:ദാദാസാഹിബ് ഫാൽക്കെ പുരസ്കാരജേതാക്കൾ
വർഗ്ഗം:1923-ൽ ജനിച്ചവർ
വർഗ്ഗം:നവംബർ 26-ന് ജനിച്ചവർ
വർഗ്ഗം:2014-ൽ മരിച്ചവർ
ഇവാൻപാ സൗരോർജ്ജ വൈദ്യുത പദ്ധതി

അമേരിക്കയിൽ കാലിഫോർണിയയിലുള്ള മൊഹാവി മരുഭൂമിയിൽ ലാസ് വേഗസിൽനിന്ന് 64 കിലോമീറ്റർ തെക്കുപടിഞ്ഞാറ് സ്ഥിതി ചെയ്യുന്ന ഒരു  ഭീമൻ സോളാർ പവർ പ്ലാന്റ് ആണ് **ഇവാൻപാ സൗരോർജ വൈദ്യുത പ്ലാന്റ്**. 392 മെഗാവാട്ട് വൈദ്യുതി ഉൽപ്പാദിപ്പിക്കാൻ ശേഷിയുള്ള ഈ പവർ പ്ലാന്റിൽ മൂന്നുലക്ഷം ഹീലിയോസ്റ്റാറ്റ് ദർപ്പണങ്ങളാണ് വിന്യസിച്ചിരിക്കുന്നത്. 2010ൽ ആരംഭിച്ച പദ്ധതിയുടെ നിർമ്മാണം ഇപ്പോൾ അവസാന ഘട്ടത്തിലാണ്. 2.18 ബില്യൺ ഡോളർ നിർമ്മാണച്ചെലവാണ് ഈ പദ്ധതിക്കായി പ്രതീക്ഷിക്കുന്നത്. എൻആർജി എനർജി ഗ്രൂപ്പാണ് ഇതിലെ പ്രധാന നിക്ഷേപകർ. 
## ഘടനയും പ്രവർത്തനവും

മൂന്നു വലിയ സോളാർ തെർമൽ പവർ പ്ലാന്റുകളാണ് ഇവാൻപായിലുള്ളത്. പ്ലാന്റുകളിലുള്ള ഹീലിയോസ്റ്റാറ്റ് ദർപ്പണങ്ങൾ സൂര്യപ്രകാശത്തെ അതിന്റെ മധ്യത്തിൽ സ്ഥാപിച്ചിട്ടുള്ള റിസീവറിലേക്കു കേന്ദ്രീകരിക്കുന്നു. റിസീവറുകളിൽ സംഭരിച്ചിട്ടുള്ള ജലത്തെ ഈ താപോർജം ഉപയോഗിച്ച് നീരാവിയാക്കി മാറ്റുകയും ഈ നീരാവി ഉപയോഗിച്ച് ഒരു സ്റ്റീം ടർബൈൻ പ്രവർത്തിപ്പിക്കുകയും ചെയ്യും. തുടർന്നുള്ള പ്രവർത്തനങ്ങൾ ഒരു സാധാരണ താപവൈദ്യുത നിലയത്തിൽ നടക്കുന്നതുപോലെത്തന്നെയാണ്. 4000 ഏക്കറിലായി പരന്നുകിടക്കുകയാണ് ഈ ഭീമൻ പവർസ്റ്റേഷൻ. 
## പരിസ്ഥിതി പ്രശ്നം
മരുഭൂമികളിൽ കാണുന്ന ഒരിനം ആമകളുടെ ആവാസവ്യവസ്ഥയെ പ്രതികൂലമായി ബാധിക്കുമെന്ന് പരിസ്ഥിതി പ്രവർത്തകർ മുന്നറിയിപ്പ് നൽകിയിരുന്നു. 
## പുരസ്കാരങ്ങൾ
*കോൺസൻട്രേറ്റിംഗ് സോളാർ പവർ (സി.എസ്.പി) - പ്രോജക്ട് ഓഫ് ദി ഇയർ അവാർഡ് 
## അവലംബം

## പുറം കണ്ണികൾ
* Ivanpah Solar Power Facility website 
* Brightsource energy official website
* Ivanpah Solar Electric Generating System 

വർഗ്ഗം:സൗരോർജ വൈദ്യുത പദ്ധതി
തമിഴ്‌നാട്ടിലെ ജില്ലകൾ

വർഗ്ഗം:തമിഴ്‌നാട്ടിലെ ജില്ലകൾ
വർഗ്ഗം:ഇന്ത്യയിലെ ജില്ലകളുടെ പട്ടികകൾ
വർഗ്ഗം:തമിഴ്‍നാടുമായി ബന്ധപ്പെട്ട പട്ടികകൾ
അങ്കഗണിതത്തിലെ അടിസ്ഥാന സിദ്ധാന്തം

ഒന്നിൽ കൂടുതലുള്ള ഏതൊരു സംഖ്യയും ഒന്നുകിൽ അഭാജ്യസംഖ്യയോ അല്ലെങ്കിൽ അഭാജ്യസംഖ്യകളുടെ ഗുണിതമോ ആയിരിക്കും എന്നതാണു് അങ്കഗണിതത്തിലെ അടിസ്ഥാന സിദ്ധാന്തം. ഈ ഗുണിതത്തിലെ അഭാജ്യസംഖ്യകളുടെ ക്രമം ഏതുരീതിയിലും ആവാമെങ്കിലും ഉൾപ്പെടുന്ന അഭാജ്യസംഖ്യകൾ എല്ലായ്പോഴും ഒന്നുതന്നെയായിരിക്കും. ഉദാഹരണം:

: 
1200
= 2^4 \times 3^1 \times 5^2
= 3 \times 2\times 2\times 2\times 2 \times 5 \times 5
= 5 \times 2\times 3\times 2\times 5 \times 2 \times 2
=\cdots\text { etc.}

\!


ഇതനുസരിച്ചു്, 1200 എന്ന സംഖ്യ അഭാജ്യസംഖ്യകളുടെ ഗുണിതമാവുമെന്നും ഈ ഗുണിതത്തിൽ എല്ലായ്പോഴും നാലു രണ്ടുകളും, ഒരു മൂന്നും, രണ്ടു അഞ്ചുകളും നിശ്ചയമായും ഉണ്ടാവുമെന്നും കാണുന്നു.

വർഗ്ഗം:ഗണിതം
വർഗ്ഗം:അങ്കഗണിതം
കുട്ടനാടൻ മീൻകറികൾ

കുട്ടനാട്ടിലെ ശുദ്ധജലമത്സ്യങ്ങളും അവകൊണ്ട് ഉണ്ടാക്കുന്ന മീൻകറികളും പ്രശസ്തമാണ്. സാധാരണയായി നദിയിലെ മത്സ്യങ്ങൾ കൊണ്ട് ഉണ്ടാക്കുന്ന കറികളിൽ മല്ലിപ്പൊടി ചേർക്കാറില്ല.

## തൂളി മുളക് കറി
മഴക്കാലത്തു് കുട്ടനാടൻ പ്രദേശങ്ങളിൽ ലഭിക്കുന്ന ഒരു മത്സ്യമാണ് *തൂളി* അതുപയോഗിച്ച് ഉണ്ടാക്കുന്ന മീൻകറിയാണിത്.
### ആവശ്യമായ സാധനങ്ങൾ
തൂളി എന്ന മത്സ്യവും ചുവന്നുള്ളി, വെളുത്തുള്ളി, പച്ചമുളക്, ഇഞ്ചി, മുളക് പൊടി, മഞ്ഞൾ പൊടി, കറിവേപ്പില, ഉപ്പ്, കുടംപുളി, വെളിച്ചെണ്ണ എന്നിവയുമാണ് ഈ മീൻകറിയുണ്ടാക്കുന്നതിന് ഉപയോഗിക്കുന്നവ. 
thumb|കുട്ടനാടൻ സ്പെഷ്യൽ മീൻ കറികൾ|thumb|250px|തൂളി മുളക് കറി
### തയ്യാറാക്കുന്ന വിധം
ആദ്യം  മീൻ നന്നായി കഴുകി വൃത്തിയാക്കി ചെറിയ കഷ്ണങ്ങൾ ആക്കി മുറിച്ചു വെക്കുക .ചെറിയ ഉള്ളി , ഇഞ്ചി , പച്ചമുളക് , വെളുത്തുള്ളി  എന്നിവ അരിഞ്ഞു വെക്കുക .മൺചട്ടി  അടുപ്പിൽ വെച്ച് ചൂടാവുമ്പോൾ വെളിച്ചെണ്ണ ഒഴിച്ച് അതിലേക്കു   കറി വേപ്പില , ചെറിയ ഉള്ളി , ഇഞ്ചി , പച്ചമുളക് , വെളുത്തുള്ളി എന്നിവ ചേർത്ത്  നന്നായി വഴറ്റുക . അതിനു ശേഷം അതിലേക്കു മുളക് പൊടി , മഞ്ഞ പൊടി എന്നിവ ചേർത്തു യോജിപ്പിച്ച ശേഷം അതിലേക്കു ആവശ്യമായ വെള്ളം ഒഴിച്ച്,  കഴുകി വൃത്തിയാക്കിയ കുടം പുളി ,ആവശ്യത്തിനു ഉപ്പും  ചേർത്ത്  യോജിപ്പിക്കുക . അതിലേക്കു കഴുകി വൃത്തിയാക്കിയ  മീൻ കഷ്ണങ്ങൾ കൂടി ചേർത്ത് അടച്ചു വെച്ച് വേവിക്കുക . തിളച്ചു കുറുകി വരുന്ന പാകമാവുമ്പോൾ  ഇറക്കി വെക്കുക .

വർഗ്ഗം:പാചകം
വർഗ്ഗം:കേരളത്തിലെ ഭക്ഷ്യവിഭവങ്ങൾ
ടോർക്സ്

ഒരു ഓപ്പൺ സോഴ്സ് ത്രിമാന റേസിംഗ് സിമുലേഷൻ ഗെയിമാണ് **ടോർക്സ്** (**ദ ഓപ്പൺ റേസിംഗ് കാർ സിമുലേറ്റർ**) (**TORCS**). ടോർക്സ് ലിനക്സ്, വിൻഡോസ്, ബിഎസ്ഡി, മാക് പ്ലാറ്റ്ഫോമുകളിൽ ലഭ്യമാണ്. ടോർക്സ് നിർമ്മിച്ചത് എറിക് എസ്പീ, ക്രിസ്റ്റോഫ് ഗിയോന്നിയോ എന്നീ ഡെവലപ്പർമാർ ചേർന്നായിരുന്നു. എന്നാൽ ഇപ്പോൾ ബേൺഹാഡ് വൈമാന്റെ നേതൃത്വത്തിലാണ് ടോർക്സ് വികസിപ്പിക്കുന്നത്. സി++ൽ എഴുതപ്പെട്ട ടോർക്സ് ഗ്നു ജിപിഎല്ലിൻ കീഴിലാണ് പ്രസിദ്ധീകരിച്ചിരിക്കുന്നത്. മുൻകൂട്ടി തയ്യാറാക്കപ്പെട്ട നിർമ്മിത ബുദ്ധി റോബോട് ഡ്രൈവർമാർ ഉപയോക്താവിന്റെ കാറിനെതിരെ കളിക്കുന്ന രീതിയിലാണ് ടോർക്സ് തയ്യാറാക്കപ്പെട്ടിരിക്കുന്നത്. ഉപയോക്താവിന് കീബോഡ്, മൗസ്, ജോയ്സ്റ്റിക് എന്നിങ്ങനെയുള്ള വിവിധ ഉപാധികൾ ഉപയോഗിച്ച് ഈ ഗെയിം കളിക്കാനാവും.

## വ്യുൽപ്പന്നങ്ങൾ
ടോർക്സിന്റെ ഒരു പ്രധാന ഫോർക്കാണ് ടോർക്സ്-എൻജി എന്നാദ്യം അറിയപ്പെട്ടിരുന്ന സ്പീഡ് ഡ്രീംസ്. ടോർക്സിന്റെ ആദ്യകാല ഡെവലപ്പർമാരും ഉപയോക്താക്കളുമാണ് സ്പീഡ് ഡ്രീംസിന്റെ നിർമ്മാണത്തിനു പിന്നിൽ . ടോർക്സിന്റെ ഫീഡ്ബാക്ക് വ്യവസ്ഥ മോശമാണെന്ന അഭിപ്രായത്തെ തുടർന്നാണ് ഇവർ സ്പീഡ് ഡ്രീംസ് നിർമ്മിക്കുന്നത്.

## ഗവേഷണം
ഒരു ഓപ്പൺ സോഴ്സ് ഗെയിമായതിനാൽ ടോർക്സിനെ ധാരാളം ഗവേഷണങ്ങൾക്കുപയോഗിച്ചിട്ടുണ്ട്. കാർ നിർമ്മാണത്തിന്റെ സ്വതേയുള്ള കംപ്യൂട്ടേഷൻ, ട്രാക്കുകളുടെ മനുഷ്യ സഹായത്തോടെയുള്ള അൽഗൊരിത നിർമ്മാണം, ജെനെറ്റിക് പ്രോഗ്രാമിംഗ് പോലെയുള്ള വിവിധ കമ്പ്യൂട്ടേഷണൽ സാങ്കേതികവിദ്യകൾ എന്നീ ഗവേഷണ മേഖലകകളിലാണ് പ്രധാനമായും ടോർക്സ് ഉപയോഗിക്കപ്പെടുന്നത്. 2008 മുതൽ ഐട്രിപ്പിൾഇ കോൺഫെറെൻസ് ഓൺ കമ്പ്യൂട്ടേഷണൽ ഇന്റലിജെൻസ് ആൻഡ് ഗെയിംസ് സമ്മേളനത്തിൽ ടോർക്സ് ഗെയിംസ് മേഖലയുടെ അടിസ്ഥാനങ്ങളിലൊന്നായി ഉപയോഗിക്കപ്പെടുന്നുണ്ട്.

## ഇതും കൂടി കാണുക
* റാഴ്സ് - ടോർക്സിന്റെ അടിസ്ഥാനം
* സ്പീഡ് ഡ്രീംസ് - ടോർക്സിൽ നിന്നും നിർമ്മിച്ച ഗെയിം.
* വീഡ്രിഫ്റ്റ് - മറ്റൊരു റേസിംഗ് സിമുലേഷൻ ഗെയിം.

## അവലംബം

## പുറംകണ്ണികൾ

* ടോർക്സ് വെബ്സൈറ്റ്
* ടോർക്സ് റേസിംഗ് ബോർഡ് 

വർഗ്ഗം:വീഡിയോ ഗെയിമുകൾ
വർഗ്ഗം:ലിനക്സ് ഗെയിമുകൾ
വർഗ്ഗം:ഓപൺ സോഴ്സ് ഗെയിമുകൾ
സി.ബി.സി. വാര്യർ

ലഘുചിത്രം
ഹരിപ്പാട് മുൻ എം.എൽ.എ.യും സി.പി.ഐ.എം നേതാവുമായിരുന്നു **ചെമ്പകശ്ശേരി ബാലകൃഷ്ണവാര്യർ ചന്ദ്രശേഖരവാര്യർ** എന്ന **സി.ബി.സി. വാര്യർ**(30 ഒക്ടോബർ 1932 - 17 ജൂൺ 2013). ഹരിപ്പാട് നിയോജക മണ്ഡലത്തിൽനിന്ന്  മൂന്നും നാലും ആറും നിയമസഭകളിലേക്ക് തെരഞ്ഞെടുക്കപ്പെട്ടു.  സി.പി.ഐ.എം. ആലപ്പുഴയിലെ മുൻ ജില്ല സെക്രട്ടറിയറ്റ് അംഗവും സി.ഐ.ടി.യു അഖിലേന്ത്യാ വർക്കിംഗ് കമ്മിറ്റി അംഗവും ആയിരുന്നു. കെ.എഫ്.സി, കെ.എസ്.എഫ്.ഇ, അഗ്രോ ഇൻഡസ്ട്രീസ് എന്നിവിടങ്ങളിലെ തൊഴിലാളി സംഘടനകളുടെ യൂണിയൻ പ്രസിഡന്റായിരുന്നു. 

## ജീവിതരേഖ
ഹരിപ്പാട് ചെമ്പകശ്ശേരി വാര്യത്ത് ജനിച്ചു. ഹരിപ്പാട് ക്ഷേത്രത്തിൽ കഴകം ഉള്ള കുടുംബമാണ് ഈ വാര്യം. ബിരുദശേഷം നിയമബിരുദം നേടി അഭിഭാഷകനായി. കമ്മ്യൂണിസ്റ്റ് പാർടിയുടെ വിദ്യാർഥി സംഘടനയിലൂടെ പൊതുപ്രവർത്തനം തുടങ്ങിയ സിബിസി വാര്യർ, കാർത്തികപള്ളി താലൂക്കിൽ കമ്മ്യൂണിസ്റ്റ് പാർട്ടി പ്രവർത്തനങ്ങൾക്ക് നേതൃത്വം നൽകി. കരുവാറ്റ, ഹഫ്ത്താപുരം മേഖലകളിലെ മിച്ചഭൂമി സമരങ്ങളുടെ മുൻ നിരയിൽ പ്രവർത്തിച്ചു. 

കോമൺവെൽത്ത് രാജ്യങ്ങളിലെ പാർലമെന്റേറിയൻമാരുടെ സമ്മേളനത്തിൽ സിപിഐ എമ്മിനെ പ്രതിനിധീകരിച്ച് പങ്കെടുത്തിട്ടുണ്ട്.

## തിരഞ്ഞെടുപ്പുകൾ

## അവലംബം


വർഗ്ഗം:ആലപ്പുഴ ജില്ലയിൽ ജനിച്ചവർ
വർഗ്ഗം:1932-ൽ ജനിച്ചവർ
വർഗ്ഗം:ഒക്ടോബർ 30-ന് ജനിച്ചവർ
വർഗ്ഗം:2013-ൽ മരിച്ചവർ
വർഗ്ഗം:ജൂൺ 17-ന് മരിച്ചവർ
വർഗ്ഗം:മൂന്നാം കേരള നിയമസഭാംഗങ്ങൾ
വർഗ്ഗം:നാലാം കേരള നിയമസഭാംഗങ്ങൾ
വർഗ്ഗം:ആറാം കേരള നിയമസഭാംഗങ്ങൾ
വർഗ്ഗം:കേരളത്തിലെ സി.പി.ഐ.എം. പ്രവർത്തകർ
വർഗ്ഗം:സി.ഐ.ടി.യു. നേതാക്കൾ
കൂട്ടിലങ്ങാടി

മലപ്പുറം ജില്ലയിലെ മലപ്പുറം നഗരത്തോട് ചേർന്ന് കിടക്കുന്ന ഒരു പ്രദേശമാണ് **കൂട്ടിലങ്ങാടി**. മലപ്പുറം ജില്ലയിലെ ഒരു ഗ്രാമപഞ്ചായത്ത് കൂടിയാണിത്. പെരിന്തൽമണ്ണ താലൂക്കിൽ, മങ്കട ബ്ളോക്കിലാണ് കൂട്ടിലങ്ങാടി സ്ഥിതി ചെയ്യുന്നത്.

## ചരിത്രം
പഴയ മദിരാശി പ്രവിശ്യയുടെ ഭാഗമായിരുന്ന മലബാർ ജില്ലയിലെ വള്ളുവനാട് താലൂക്കിലുൾപ്പെട്ട പ്രദേശമായിരുന്നു കൂട്ടിലങ്ങാടി. മങ്കട, പള്ളിപ്പുറം എന്നീ രണ്ടംശങ്ങളിലായി യഥാക്രമം കടുകൂർ, കോണോത്തുംമുറി, കൊഴിഞ്ഞിൽ, പെരിന്താറ്റിരി എന്നിങ്ങനെ നാലും, പള്ളിപ്പുറം, പടിഞ്ഞാറ്റുമുറി, വള്ളിക്കാപറ്റ എന്നിങ്ങനെ മൂന്നും ദേശങ്ങളായിരുന്നു അന്നുണ്ടായിരുന്നത്. 1961-ൽ പഞ്ചായത്ത് രൂപീകൃതമായപ്പോൾ കൂട്ടിലങ്ങാടി അംശത്തിന്റെ പേരു തന്നെ പഞ്ചായത്തിനും സ്വീകരിക്കപ്പെടുകയാണുണ്ടായത്.
## പ്രധാന സ്ഥാപനങ്ങൾ
* ഗവ.യുപി. സ്കൂൾ കൂട്ടിലങ്ങാടി
* മസ്ജിദുൽ ഹുദ കൂട്ടിലങ്ങാടി
* പെയിൻ ആന്റ് പാലിയേറ്റീവ് ക്ലിനിക് 
*സ്മാർട്ട് പടിഞ്ഞാറ്റുംമുറി
*ഗവ. യു പി സ്കൂൾ മങ്കട പള്ളിപ്പുറം
*ഫസ്ഫരി ഓർഫനേജ് പടിഞ്ഞാറ്റുംമുറി
*ജി എച്ച് എസ് എസ് മങ്കട  പള്ളിപ്പുറം
* മങ്കടപള്ളിപ്രം സർവ്വീസ് സഹകരണ ബാങ്ക് - പടിഞ്ഞാറ്റുമുറി

## ഇതുംകാണുക
* കൂട്ടിലങ്ങാടി ഗ്രാമപഞ്ചായത്ത്
* മലപ്പുറം
## Image gallery

File:Koottilangadi.jpg|Koottilangadi
File:Masjidul huda ktd.jpg|Koottilangadi
File:Ansarul islam madara.jpg|Koottilangadi

|Koottilangadi



വർഗ്ഗം:മലപ്പുറം ജില്ലയിലെ ഗ്രാമങ്ങൾ
റോബോട് ഓട്ടോ റേസിംഗ് സിമുലേറ്റർ

ഒരു ഓപ്പൺ സോഴ്സ് ത്രിമാന റേസിംഗ് സിമുലേറ്ററാണ് **റാഴ്സ്** അഥവാ **റോബോട് ഓട്ടോ റേസിംഗ് സിമുലേറ്റർ** (**RARS**). മുൻകൂട്ടി തയ്യാറാക്കപ്പെട്ട നിർമ്മിത ബുദ്ധി ഡ്രൈവർമാർക്ക് പരസ്പരം മത്സരിക്കാനുള്ള ഒരു പ്ലാറ്റ്ഫോം ഒരുക്കുക എന്നതായിരുന്നു റാഴ്സിന്റെ ലക്ഷ്യം. ടോർക്സ് എന്ന റേസിംഗ് സിമുലേറ്ററിന്റെ അടിസ്ഥാനമായാണ് റാഴ്സ് നിർമ്മിക്കപ്പെട്ടത്. മീസിസ്ലോ ക്ലൊപോടെക്കിന്റെ ഇന്റലിജെന്റ് ഇൻഫോമേഷൻ പ്രൊസസിംഗ് ആൻഡ് വെബ് മൈനിംഗ് എന്ന പുസ്തകത്തിൽ ഒരു ഉദാഹരണമായി ചൂണ്ടിക്കാട്ടിയിരിക്കുന്നത് റാഴ്സിനെയാണ്.

## ഇതും കൂടി കാണുക
* ടോർക്സ് - റാഴ്സിൽ നിന്നും നിർമ്മിച്ച റേസിംഗ് സിമുലേഷൻ ഗെയിം.
## അവലംബം

## പുറംകണ്ണികൾ
* ഔദ്യോഗിക വെബ്സൈറ്റ്
* റാഴ്സ് ഓപൺ ഡയറക്ടറിയിൽ 

വർഗ്ഗം:ലിനക്സ് ഗെയിമുകൾ
വർഗ്ഗം:ഓപൺ സോഴ്സ് ഗെയിമുകൾ
കാതിക്കുടം

തൃശൂർ നഗരത്തിൽ നിന്നും 40 കിലോമീറ്റർ അകലെ കാടുകുറ്റി ഗ്രാമ പഞ്ചായത്തിലെ ചാലക്കുടിപ്പുഴയോരത്തോട് ചേർന്ന ഒരു കാർഷിക ഗ്രാമമാണു **കാതിക്കുടം**. നിറ്റാ ജലാറ്റിൻ കമ്പനി, രാസമാലിന്യം പുഴയിലേക്കൊഴുക്കുന്നതിനെതിരെ നാട്ടുകാർ നടത്തുന്ന സമരം മൂലം ഈ ഗ്രാമത്തിന്റെ പേർ വാർത്തകളിൽ നിറഞ്ഞ് നിൽക്കുന്നു. കേരളത്തിലെ പടിഞ്ഞാറോട്ടൊഴുകുന്ന പുഴകളിൽ നിന്ന് വ്യത്യസ്തമായി കുറച്ച് കിലോമീറ്ററുകൾ കിഴക്കോട്ട് ഗതിമാറി ഒഴുകുന്ന ഭാഗമായ തെക്കൂട്ടം, കക്കാട്, പുളിയ്ക്കകടവ് ഭൂപ്രദേങ്ങൾക്കിടയിലാണു കാതിക്കുടം സ്ഥിതി ചെയ്യുന്ന പ്രത്യേകതയും ഉണ്ട്.

## ഭൂപ്രകൃതി
പുഴയും തോടും ചിറയും നീർച്ചാലുകളും കൊണ്ട് സമൃദ്ധമാണു കാതിക്കുടം. താണിയംതോട്, ചെറുമത്തോട്, കണ്ണൻചിറ, ചാത്തൻചാൽ തുടങ്ങിയ നീർച്ചാലുകൾ ഈ ഗ്രാമത്തിലൂടെ ഒഴുകി ചാലക്കുടി പുഴയിലേക്ക് ചേരുന്നു. മലവെള്ളത്തിൽ അടിഞ്ഞുകൂടുന്ന വളക്കൂറേറിയ എക്കൽ മണ്ണാണിവിടെ. കക്കാട്ടു പാടവും പൊന്നേത്തു പാടവും അമ്പലത്താഴവും മുതുക്കാട്ട് പാടവുമാണു കാതിക്കുടത്തിന്റെ നെല്ലറകൾ. 

## കാർഷികം
തെങ്ങും കവുങ്ങും ജാതിയും വാഴയും പച്ചക്കറികളുമാണ് പ്രധാന കൃഷികൾ. മുപ്പൂവ് കൃഷിയിറക്കക്കുന്ന പാടശേഖരങ്ങൾ ഇവിടെയുണ്ട്. താണിയം പാറ, പരീയ്ക്കപ്പാടം, പേരനാട്ടുപാടം, കുരിയിലപ്പാടം തുടങ്ങിയ പാഠശേഖരങ്ങളിൽ കൃഷിയിറക്കുന്നു. കൃഷിയും മത്സ്യബന്ധനവും ജനങ്ങളുടെ പ്രധാന തൊഴിൽ മേഖലയാണ്.

## സാംസ്കാരികം
### പ്രസിദ്ധരായ വ്യക്തികൾ
* പനമ്പിള്ളി ഗോവിന്ദ മേനോൻ

## മലിനീകരണം

കാവട എന്ന സ്ഥലത്ത് 1979ൽ കേരള കെമിക്കൽസ് ആന്റ് പ്രോട്ടീൻസ് ലിമിറ്റഡ്(KCPL) എന്ന പേരിൽ കേരള സംസ്ഥാന വ്യവസായ വികസന കോർപ്പറേഷന്റേയും ജപ്പാൻ കമ്പനികളായ നിറ്റാജലാറ്റിനും മിറ്റ്സു ബുഷി കോർപ്പറേഷനും സംയുക്തമായി ആരംഭിച്ചു. അക്കാലത്ത് ഓഹരികൾ കൂടുതൽ കേരള വ്യവസായ വികസന കോർപ്പറേഷനായിരുന്നു . പിൽക്കാലത്ത് ഭൂരിഭാഗം ഓഹരികളും നിറ്റാ ജലാറ്റിൻ കൈവശപ്പെടുത്തുകയും കമ്പനിയുടെ പേര് നിറ്റാ ജലാറ്റിൻ ഇന്ത്യാ ലിമിറ്റഡ്(NJIL) എന്നാക്കുകയും ചെയ്തു. ഈ കമ്പനി ആരംഭിച്ച കാലം മുതലേ കണ്ണാമ്പലത്ത് അയ്യപ്പൻ നായരുടെ നേതൃത്വത്തിൽ എതിർപ്പുകൾ ശക്തമായിരുന്നു. തൊഴിലവസരങ്ങൾ സൃഷിക്കപ്പെടുന്നമെന്ന പ്രചരണത്തിൽ ഇതിന് നാട്ടുകാരുടെ പിന്തുണ വേണ്ടത്ര ലഭിച്ചില്ല. കാലക്രമത്തിൽ വെള്ളവും മണ്ണും വായുവും കമ്പനിയുടെ മലീനികരണത്തിന്  ഇരയായപ്പോൽ ജനകീയ സമരങ്ങൾക്ക് തുടക്കമായി.

മൃഗങ്ങളുടെ എല്ലിൽ നിന്നും ഹൈഡ്രോക്ലോറിക്ക് ആസിഡിന്റെയും മറ്റ് രാസപ്രവർത്തനങ്ങളുടെയും ഫലമായി ഒസ്സീൻ ഉണ്ടാക്കുന്ന പ്രക്രിയയാണ് ഇവിടെ നടക്കുന്നത്.  ആസിഡ് കലർന്ന  വെള്ളവും മാംസത്തിന്റേയും മജ്ജയുടേയും അവശിഷ്ടങ്ങളും രാസവസ്തുക്കളുമാണ് ഇവിടുത്തെ പ്രധാന മാലിന്യ ഉപോത്പന്നങ്ങൾ . ലിമിറ്റഡ് ഓസീൻ പ്ലാന്റിൽ നിന്നുള്ള കുമ്മായം കലർന്ന വെള്ളവും DCP പ്ലാന്റിൽ നിന്നുള്ള ക്ലോറൈഡ് കലർന്ന വെള്ളവും ശുദ്ധീകരിക്കാതെ ചാലക്കുടിപ്പുഴയിലേക്കും മറ്റും തുറന്നുവിടുന്നതാണ് കമ്പനിക്കെതിരെയുള്ള പ്രധാന ആരോപണം. ഇടയ്ക്കിടെ കൂട്ടത്തോടെ ചത്തുപൊന്തുന്ന മീനുകളും കമ്പനിപരിസരത്തെ രൂക്ഷ ഗന്ധവും ഇതിന് സൂചകങ്ങളായി ചൂണ്ടിക്കാണിക്കുന്നു. ചാലക്കുടി പുഴ സംരക്ഷണ സമിതിയും ശാസ്ത്ര സാഹിത്യ പരിഷത്തും മറ്റു പരിസ്ഥിതി സംഘടനകളും പഞ്ചായത്ത് ജനപ്രിതിനിഥികളും നാട്ടുകാരും ഉൾപ്പെട്ട ജനകീയ പ്രിതികരണവേദിയെന്ന ആക്ഷൻ കൗൺസിലാണ് മലിനീകരണത്തിനെതിരെയുള്ള സമരം മുന്നോട്ട് കൊണ്ടുപോകുന്നത്. ഹൈക്കോടതിയിൽ ഇതുമായി ബന്ധപ്പെട്ട് നിരവധി കേസുകൾ നിലവിലുണ്ട്.

## അവലംബം

## പുറത്തേക്കുള്ള കണ്ണികൾ
* നരകത്തിൽ നിന്നുള്ള സമരങ്ങൾ  (ഡോക്യുമെന്ററി)- സംവിധാനം : എം എസ് ബനേഷ് (ജീവൻ ടിവി ) 
* വരാനിരിക്കുന്ന വസന്തം (ഡോക്യുമെന്ററി) - കാതികൂടം ശരത്ചന്ദ്രൻ ഡോക്യുമെന്ററി 
* കാതിക്കുടം വിളിക്കുന്നു - ബ്ലോഗ്

വർഗ്ഗം:തൃശ്ശൂർ ജില്ലയിലെ ഗ്രാമങ്ങൾ
അനാർക്കലി (ചലച്ചിത്രം)

ഉദയാ പ്രൊഡക്ഷനുവേണ്ടി എം. കുഞ്ചാക്കോ സംവിധാനം ചെയ്തു കുഞ്ചാക്കോ തന്നെ നിർമിച്ച മലയാളചലച്ചിത്രമാണ് **അനാർക്കലി**. ചരിത്ര താളുകളിൽ നിന്നു മിനഞ്ഞെടുത്ത കഥക്കു സംഭാഷണം രചിച്ചത് വൈക്കം ചന്ദ്രശേഖരൻ നായരാണ്.  1966 ഓഗസ്റ്റ് 27-നു പ്രദർശനം തുടങ്ങിയ അനാർക്കലിയുടെ വിതരണ എക്സൽ പ്രൊഡക്ഷൻസാണ് നിർവഹിച്ചത്.

## കഥാസാരം
മഹാനായ അക്ബർ ചക്രവർത്തി തന്റെ പുത്രനായ സലിമിനു വേണ്ടി ഒരു രജപുത്ര കന്യകയെ വധുവായി നിശ്ചയിച്ചിരുന്നു. ഹിന്ദു - മുസ്ലീം മൈത്രി മനസിൽ കണ്ടുകൊണ്ട് അദ്ദേഹം നടത്തുവാൻ ഉദേശിച്ച വിവാഹത്തിന് സലീം അനുകൂലമായിരുന്നില്ല. എവിടെനിന്നോ എത്തിയ നർത്തകിയായ അനാർക്കലി എന്ന നാടൻ പെണ്ണിന്റെ ആകാരസൗകുമാര്യത്തിൽ മതിമയങ്ങി അനാർക്കലിയെ മാത്രമേ വിവാഹം കഴിക്കൂ എന്ന് സലിം ശഠിച്ചു. സ്നേഹനിധിയായ പിതാവിന്റെ ഉപദേശം അദ്ദേഹം ചെവിക്കൊണ്ടില്ല.  ഒരപ്സസരകന്യകയെപ്പോലെ ആടിയും പാടിയും തന്നെ ആകർഷിച്ച ആ സൗന്ദര്യധാമത്തെ ഉപേക്ഷിക്കുവാൻ സലിംരാജകുമാരൻ തയാറയില്ല.  ദില്ലി സിംഹാസനം തന്നെ അവളുടെ പാദങ്ങളിൽ കാഴ്ച്ചവൈക്കുവാനണ് സലിം മോഹിച്ചത്.

അക്ബർ ചക്രവർത്തിക്കെതിരെ സലിം യുദ്ധത്തിനു തയ്യാറായി ദില്ലിപ്രാന്തങ്ങളിൽ സൈന്യവുമായി പ്രത്യക്ഷപ്പെട്ടു.  പുത്രവത്സലനായ അക്ബർചക്രവർത്തിയുടെ ഹൃദയം വേദനിച്ചുവെങ്കിലും യുദ്ധം അനിവാര്യമായി.  സലിമും അനാർക്കലിയും തടവിലായി.  സലീമിനെ വധിക്കാൻ അക്ബർ ആജ്ഞാപിച്ചു.  മകന്റെ ദയനീയതയിൽ മനമുരുകിയ മാതാവ് അക്ബറോട് ദയക്കുവേണ്ടി യാചിച്ചു.  അക്ബറുടെ മനം അലിഞ്ഞില്ല.  ഈ സമയം അനാർക്കലിയെ ജീവനോടെ ഒരു കല്ലറയിൽ അടയ്ക്കപ്പെടുകയായിരുന്നു. കല്ലറയിൽ ഓരോകല്ലു വൈക്കുമ്പോഴും അവൾ സലീമിനു വേണ്ടി പ്രാർത്ഥിച്ചുകൊണ്ടിരുന്നു.  ഒടുവിൽ തടവിൽ നിന്നും രക്ഷപെട്ട് സലീം അവിടെ എത്തിയപ്പോഴേക്കും വൈകിപ്പോയിരുന്നു. കല്ലറ തകർത്ത് വെളിയിലെടുത്ത അനാർക്കലിയുടെ ചേതനയറ്റ ശരീരത്തിൽ സലീം ബോധംകെട്ടു വീഴുന്നു.
## താരനിര

## പിന്നണിഗായകർ
*ബി.വസന്ത
*ബാലമുരളീകൃഷ്ണ
*കെ.ജെ. യേശുദാസ്
*എൽ.ആർ. ഈശ്വരി
*പി. സുശീല
*പി.ബി. ശ്രീനിവാസ്

## അണിയറപ്രവർത്തകർ
*സംവിധാനം, നിർമ്മാണം -- എം. കുഞ്ചാക്കോ
*ഗാനരചന—വയലാർ
*സംഗീതം -- ബാബുരാജ്
*നൃത്തസംവിധാനം -- പാർത്ഥസാരഥി, വൈക്കം മൂർത്തി
*തിരക്കഥ, സംഭാഷണം -- വൈക്കം ചന്ദ്രശേഖരൻ നായർ

## ഗാനങ്ങൾ

## അവലംബം

## പുറത്തേക്കുള്ള കണ്ണികൾ
*ദി ഹിന്ദു ഡെയിലിയിൽ നിന്ന്  അനാർക്കലി
*പുഞ്ചപ്പാടം ഡേറ്റാബേസിൽ നിന്ന്  അനാർക്കലി
*ഇന്റർനെറ്റ് മൂവി ഡേറ്റാബേസിൽനിന്ന് അനാർക്കലി

വർഗ്ഗം:1966-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:സത്യൻ അഭിനയിച്ച മലയാളചലച്ചിത്രങ്ങൾ
വർഗ്ഗം:പ്രേം നസീർ അഭിനയിച്ച മലയാളചലച്ചിത്രങ്ങൾ
വർഗ്ഗം:അടൂർ ഭാസി അഭിനയിച്ച മലയാളചലച്ചിത്രങ്ങൾ
വർഗ്ഗം:കൊട്ടാരക്കര ശ്രീധരൻ നായർ അഭിനയിച്ച മലയാളചലച്ചിത്രങ്ങൾ
വർഗ്ഗം:കുഞ്ചാക്കോ സംവിധാനം ചെയ്ത ചലച്ചിത്രങ്ങൾ
വർഗ്ഗം:തിക്കുറിശ്ശി അഭിനയിച്ച മലയാളചലച്ചിത്രങ്ങൾ
വർഗ്ഗം:ബാബുരാജ് സംഗീതം പകർന്ന ചലച്ചിത്രങ്ങൾ
വർഗ്ഗം:വയലാറിന്റെ ഗാനങ്ങൾ
വർഗ്ഗം:വയലാർ- ബാബുരാജ് ഗാനങ്ങൾ
വർഗ്ഗം:ഫിലോമിന അഭിനയിച്ച ചലച്ചിത്രങ്ങൾ
വീഡ്രിഫ്റ്റ്

ഒരു ഓപ്പൺ സോഴ്സ് റേസിംഗ് സിമുലേഷൻ ഗെയിമാണ് **വീഡ്രിഫ്റ്റ്** (**VDrift**). വീഡ്രിഫ്റ്റിന്റ ഡ്രൈവിംഗ് ഭൗതികശാസ്ത്ര യന്ത്രം പുതുതായി തയ്യാറാക്കപ്പെട്ടതാണ്. വാമോസ് ഭൗതികശാസ്ത്ര യന്ത്രത്തിൽ നിന്നും പ്രചോചനം ഉൾക്കൊണ്ടാണീ യന്ത്രം തയ്യാറാക്കപ്പെട്ടത്. ഗ്നു ജിപിഎൽ അനുമതിപത്രത്തിൻ കീഴിൽ പ്രസിദ്ധീകരിക്കപ്പെട്ട ഈ ഗെയിം ലിനക്സ്, വിൻഡോസ്, മാക്, ബിഎസ്ഡി പ്ലാറ്റ്ഫോമുകളിൽ ലഭ്യമാണ്.

## സവിശേഷകതൾ
* യഥാർത്ഥ റേസിംഗ് ട്രാക്കുകളെ അനുകരിച്ച് തയ്യാറാക്കപ്പെട്ട 45 ട്രാക്കുകൾ.
* യഥാർത്ഥ കാറുകളെ അവലംബിച്ച് നിർമ്മിച്ചിരിക്കുന്ന 39 കാറുകൾ.
* യാഥാർത്ഥ്യത്തോട് അടുത്തു നിൽക്കുന്ന ഭൗതികശാസ്ത്ര യന്ത്രത്തിന്റെ ഉപയോഗം.
* മൗസ്, കീബോഡ്, ജോയ്സ്റ്റിക്ക്, ഗെയിംപാഡ്, വീൽസ് എന്നിവക്കുള്ള പിന്തുണ.
* വിവിധ തരം ക്യാമെറ മോഡുകൾ.
* യന്ത്രത്തിന്റെ ട്രാക്കിന്റെയും വിവിധതരം ശബ്ദങ്ങൾ.
* ബ്രേക്ക്, റിവേഴ്സ് ലൈറ്റ് സംവിധാനങ്ങൾക്കുള്ള പിന്തുണ.
* മുമ്പോട്ടും പിറകോട്ടും ചലിപ്പിക്കാവുന്ന റീപ്ലേ സംവിധാനം.
* ക്രമീകരിച്ചെടുക്കാവുന്ന നിയന്ത്രണ സംവിധാനം.
* പരീക്ഷണ ഘട്ടത്തിലിരിക്കുന്ന ഫോഴ്സ് ഫീഡ്ബാക്ക് വ്യവസ്ഥ.

## ഇതും കൂടി കാണുക
* ടോർക്സ്
* സ്പീഡ് ഡ്രീംസ്

## പുറംകണ്ണികൾ
* ഔദ്യോഗിക വെബ്സൈറ്റ്
* ഔദ്യോഗിക വിക്കി
* വാമോസ് ഭൗതികശാസ്ത്ര യന്ത്രം
* വീഡ്രിഫ്റ്റ്- ലിനക്സ് ജേണലിൽ 
* വിഡ്രിഫ്റ്റ് സോഫ്റ്റോണിക്കിൽ
* വീഡ്രിഫ്റ്റ് മാകിൽ - മാക്ഒബ്സെർവർ.കോം 

വർഗ്ഗം:വീഡിയോ ഗെയിമുകൾ
വർഗ്ഗം:ലിനക്സ് ഗെയിമുകൾ
വർഗ്ഗം:ഓപൺ സോഴ്സ് ഗെയിമുകൾ
അസ്തിവാരം

കെട്ടിടത്തിന്റെ ഏറ്റവും താഴെയുള്ളതും ഭൂമിയുമായി നേരിട്ടു സമ്പർക്കമുള്ളതുമായ ഭാഗമാണ് **അസ്തിവാരം** അഥവാ *ഫൗണ്ടേഷൻ* ,  *അടിത്തറ* എന്നും അറിയപ്പെടുന്നു. 

വർഗ്ഗം:എഞ്ചിനീയറിങ് ശാഖകൾ
വർഗ്ഗം:സിവിൽ എഞ്ചിനീയറിങ്ങ്
വർഗ്ഗം:നിർമ്മാണമേഖല
സെർവരായൻ മലനിരകൾ

തമിഴ്നാട്ടിലെ സേലം നഗരത്തിനരുകിൽ ഉള്ള മലനിരകളാണ് ** സെർവരായൻ മലനിരകൾ **‍. (തമിഴ്:சேர்வராயன் மலை). പശ്ചിമഘട്ടത്തിൽ നിന്നും വിട്ടു നിൽക്കുന്ന സെർവരായൻ മലനിരകളിലെ പീഠഭൂമികൾ സമുദ്ര നിരപ്പിൽ നിന്നും 4000 മുതൽ 5000 അടി വരെ ഉയരത്തിലാണ് സ്ഥിതി ചെയ്യുന്നത്. മലനിരകളുടെ വിസ്തൃതി സുമാർ 400 ച.കി.മീ. ആണ്. സെർവരായൻ എന്ന സ്ഥലപ്പേരിന്റെ അടിസ്ഥാനം ചേര രാജാവ് അഥവാ ചേര രാജൻ എന്നർത്ഥം വരുന്ന തമിഴ് പദമാണ്. വിനോദസഞ്ചാര കേന്ദ്രമായ യേർക്കാട് ആണ് സെർവരായൻ മലനിരകളിലെ പ്രധാന നഗരം. നൂറ്റാണ്ടുകളോളം പഴക്കം ചെന്ന കാപ്പിത്തോട്ടങ്ങൾ ഇവിടെയുണ്ട്. മലമുകളിലെ ആദിവാസികൾ മലയാളികൾ എന്നറിയപ്പെടുന്നു. 

## അവലംബം

വർഗ്ഗം:ഇന്ത്യയിലെ പർവ്വതങ്ങൾ
നീരേറ്റുപുറം പമ്പാ ജലോത്സവം

thumb|നീരേറ്റുപുറം പമ്പാ ജലോത്സവം|thumb|250px|നീരേറ്റുപുറം പമ്പാ ജലോത്സവം
നീരേറ്റുപുറം പമ്പാ ജലോത്സവം
ആലപ്പുഴ ജില്ലയിലെ നീരേറ്റുപുറം  ആറ്റിൽ നടക്കുന്ന ജലോത്സവമാണ്  **നീരേറ്റുപുറം പമ്പാ ജലോത്സവം**.  നെഹ്‌റു ട്രോഫി വള്ളം കളിക്ക് ശേഷം നടക്കുന്ന പ്രസിദ്ധമായ  വള്ളംകളിയാണിത്. ഉത്രാടം നാളിലാണ് ജലോത്സവം നടക്കുന്നത് .    പമ്പ എന്ന പേരിലാണ് വള്ളംകളി നടക്കുന്നതെങ്കിലും വള്ളംകളി നടക്കുന്നത് മണിമലയാറിലാണ്.നീരേറ്റുപുറം വായനശാല, യൂണിയൻ ലൈബ്രറി എന്നിവയുടെ ആഭിമുഖ്യത്തിൽ വള്ളംകളി പ്രേമികളായ ഒരുപറ്റം ചെറുപ്പക്കാർ 1957 ൽ തുടക്കം കുറിച്ചതാണ് ഈ ജലോത്സവം. പമ്പാജലമേള എന്നു കൂടി ഇതിനെ പറയുന്നുണ്ട്. പമ്പയാറും മണിമലയാറും കൈവഴിയായൊഴുകുന്ന പമ്പാ വാട്ടർ സ്റ്റേഡിയത്തിലാണ് മത്സരം നടക്കുന്നത്. ഏകദേശം ഒരു കിലോ മീറ്ററോളം ദൂരം വരുന്ന മത്സര ട്രാക്കിനു കിഴക്കും വടക്കും പത്തനംതിട്ട ജില്ലയും പടിഞ്ഞാറും തെക്കും ആലപ്പുഴ ജില്ലയാണെന്നുമുള്ള പ്രത്യേകത ഉണ്ട്. ആറിനു കുറുകെ നീരേറ്റുപുറം പാലത്തിനു സമീപത്തു നിന്നും കിഴക്കോട്ടാണ് മത്സരം സംഘടിപ്പിക്കുന്നത്. പരമാവധി 3 ചുണ്ടൻവള്ളങ്ങൾക്ക് അണിനിരക്കാനുള്ള വീതിയാണ് ആറിനുള്ളത്.

ആദ്യകാലത്ത് വെപ്പുവള്ളങ്ങളുടെ മത്സരം മാത്രമാണ് ഇവിടെ നടന്നിട്ടുള്ളത്. പുൡക്കീഴ് പമ്പാ ഷുഗർ ഫാക്ടറി ഏർപ്പെടുത്തിയ ട്രോഫിക്കു വേണ്ടിയായിരുന്നു വെപ്പ് വള്ളങ്ങളുടെ മത്സരം. ചുണ്ടൻ വള്ളങ്ങൾ മത്സരത്തിനു പങ്കെടുത്ത് തുടങ്ങിയപ്പോൾ മലയാള മനോരമ ഏർപ്പെടുത്തിയ മാമ്മൻ മാപ്പിള ട്രോഫിക്കു വേണ്ടിയായി പ്രധാന മത്സരം. ചുണ്ടൻ വള്ളങ്ങൾക്കു പുറമെ വെപ്പ്, വടക്കേനോടി, സ്ത്രീകളും വിദ്യാർത്ഥികളും തുഴയുന്ന വള്ളങ്ങൾ എന്നിവയുടെ മത്സരങ്ങളും നടക്കും. 1957 ൽ കുട്ടനാട്ടിലെ കർഷകരും കർഷകത്തൊഴിലാളികളുമെല്ലാം ചേർന്ന് രൂപം നല്കിയ ജനകീയ സമിതിയായ പമ്പാ ബോട്ട് റേസ് ക്ലബ്ബാണ് നീരേറ്റുപുറം പമ്പാ ജലോത്സവത്തിന് നേതൃത്വം നല്കുന്നത്. 

## കേരളത്തിലെ മറ്റ് പ്രശസ്തമായ [[വള്ളംകളി]]കൾ
 
* നെഹ്‌റു ട്രോഫി വള്ളംകളി
* കൊല്ലം ജലോത്സവം 
* ഇന്ദിരാ‍ഗാന്ധി വള്ളംകളി 
* ആറന്മുള ഉതൃട്ടാതി വള്ളംകളി
* രാജീവ്ഗാന്ധി വള്ളംകളി
* പായിപ്പാട് ജലോത്സവം
* ചങ്ങനാശ്ശേരി ജലോത്സവം

## ഇതും കാണുക
* വള്ളംകളി

വർഗ്ഗം:കേരളത്തിലെ വള്ളംകളി മത്സരങ്ങൾ

വർഗ്ഗം:കേരളത്തിലെ വിനോദസഞ്ചാരം
നീരേറ്റുപുറം

ആലപ്പുഴ ജില്ലയിലെ കുട്ടനാട് താലൂക്കിൽ തലവടി പഞ്ചായത്തിൽ ഉൾപെടുന്ന പ്രദേശമാണ് **നീരേറ്റുപുറം**. തിരുവല്ല പട്ടണത്തിൽ നിന്നും 9 കിലോമീറ്റർ അകലെയാണ് ഈ പ്രദേശം സ്ഥിതി ചെയ്യുന്നത്. ചക്കുളത്തുകാവ് ഭഗവതി ക്ഷേത്രം സ്ഥിതി ചെയ്യുന്നത് ഈ പ്രദേശത്താണ്. ഇവിടെയാണ് നീരേറ്റുപുറം പമ്പാ ജലോത്സവം നടക്കുന്നത്.

## ആരാധനാലയങ്ങൾ
*ചക്കുളത്തുകാവ് ഭഗവതി ക്ഷേത്രം
*ആനപ്രാമ്പാൽ ധർമ്മശാസ്താ ക്ഷേത്രം
*ST. ജോൺസ് മാർത്തോമ പള്ളി
*തലവടി പടിഞ്ഞാറേക്കര മാർത്തോമ പള്ളി

## വിദ്യാഭ്യാസ സ്ഥാപങ്ങൾ
*ടി എം ടി ഹൈസ്കൂൾ, തലവടി
*ആനപ്രമ്പാൽ നോർത്ത് എം റ്റി എൽ പി സ്കൂൾ, നീരേറ്റുപുറം  
*സെന്റ്‌ തോമസ്‌ ഹയർ സെക്കണ്ടറി സ്കൂൾ
*ആനപ്രമ്പാൽ എം.ടി.എൽ.പി സ്കൂൾ
സിറിയൻ ആഭ്യന്തരയുദ്ധം

ബാദ് പാർട്ടിയുടെ നേതൃത്ത്വത്തിലുള്ള സിറിയൻ സർക്കാരും സർക്കാരിനെ അട്ടിമറിക്കാൻ ശ്രമം നടത്തുന്ന വിമത സൈന്യവും തമ്മിലുള്ള ആഭ്യന്തരയുദ്ധമാണ് **സിറിയൻ ആഭ്യന്തരയുദ്ധം**. 2011 മാർച്ച് 15 മുതൽ ആരംഭിച്ച ആഭ്യന്തരയുദ്ധം ഇപ്പോളും തുടർന്നുകൊണ്ടിരിക്കകയാണ്. യൂറോപ്യൻ യൂണിയനും അമേരിക്കയും പരസ്യമായി വിമത സൈന്യത്തിനെ പിന്തുണയ്ക്കുന്നു. തുടക്കത്തിൽ പ്രസിഡൻറ് ബാഷർ അൽ അസദിനെതിരെയുള്ള പ്രക്ഷോഭം സമാധാനപരമായിരുന്നു. എന്നാൽ സർക്കാർ അടിച്ചമർത്തൽ തുടങ്ങിയതോടെ സ്ഥിതി അക്രമാസക്തമായി . രണ്ടു വർഷത്തിലധികമായി നിലനിൽക്കുന്ന യുദ്ധത്തിൽ ഇരുവശത്തും നിന്നും ഗുരുതരമായ മനുഷ്യാവകാശധ്വംസനം നടന്നതായി ഐക്യരാഷ്ട്രസഭ മനുഷ്യാവകാശ വിഭാഗം കണ്ടെത്തുകയുണ്ടായി. ഐക്യരാഷ്ട്രസഭയുടെ 2013 ഏപ്രിൽ വരെയുള്ള കണക്കുപ്രകാരം  എകദേശം 70,000 പേർ കൊല്ലപ്പെടുകയും 35 ലക്ഷം പേർ അഭയാർഥികളാവുകയും ചെയ്തു എന്നാണു വിലയിരുത്തൽ. 

## പശ്ചാത്തലം
### അസദ് സർക്കാർ
1964-ൽ വിപ്ലവത്തിലൂടെ അധികാരത്തിൽ വന്നതാണ് അറബ് സോഷ്യലിസ്റ്റ് ബാദ് പാർട്ടി, സിറിയ. 1966-ൽ വീണ്ടും അട്ടിമറിയിലൂടെ അധികാരം മാറുകയുണ്ടായി. 1970-ൽ ഇപ്പോളത്തെ പ്രസിഡന്റ് ബാഷർ അൽ അസദിന്റെ പിതാവും പ്രതിരോധമന്ത്രിയുമായിരുന്ന ഹാഫിസ് അൽ അസദ് അധികാരം പിടിച്ചെടുത്തു പ്രധാനമന്ത്രിയായി. 1971 മാർച്ചിൽ പ്രസിഡണ്ടായി സ്വയം പ്രഖ്യാപിച്ചു,  മരണം വരെ തുടർന്നു. ഹാവിസിന്റെ കാലം മുതലേ ജനങ്ങൾക്കു സ്വാതന്ത്ര്യം കുറവായിരുന്നു. 2000 ജൂൺ 10-ന് ഹാഫിസിന്റെ മരണാന്തരം മകൻ ബാഷർ അൽ അസദ് പിൻഗാമിയായി അധികാരത്തിലേറി.
### ജനസംഖ്യ
സിറിയയിലെ അറുപതു ശതമാനത്തോളം വരുന്ന ജനസംഖ്യ അറബ് സുന്നി വിഭാഗമാണ്. പ്രസിഡന്റ് അസദ് പന്ത്രണ്ടു ശതമാനം മാത്രം വരുന്ന അറബ് അലാവൈത് സമുദായമാണ്. സമുദായങ്ങൾ തമ്മിലുള്ള വൈര്യം കലാപത്തിനു കൂടുതൽ വഷളാകൻ ഇടയാക്കി. 
## അനന്തരഫലം
### മരണം

115234 പേര്

### അഭയാർത്ഥികൾ
ഐക്യരാഷ്ട്രസഭയുടെ ഏകദേശ കണക്കുപ്രകാരം കുറഞ്ഞത് പത്തു ലക്ഷത്തിലധികം ജനങ്ങൾ അഭയാർത്തികളായി. പലരും അയൽ രാജ്യങ്ങളിലേക്കു പലായനം ചേയ്തു. വൻ തോതിൽ ജോർദൻ, തുർക്കി എന്നിവടങ്ങളിൽ അഭയാർത്ഥി ക്യാമ്പുകൾ തുറക്കപെട്ടു.

### മനുഷ്യാവകാശ ധ്വംസനം
നിരവധി അന്താരഷ്ട്ര രാജ്യങ്ങൾ പ്രധാനമയും അമേരിക്കയും ബ്രിട്ടണും സിറിയൻ സർക്കാർ മനുഷ്യാവകാശ ധ്വംസനം നടത്തുന്നതായി പരാതിപെട്ടിരുന്നു. 1963 മുതൽ 2011 വരെ അടിയന്തരാവസ്ത നിലവിൽ ഉണ്ടായിരുന്നു. പട്ടാളത്തിനു പ്രത്യേക അധികാരം ഉപയോഗിച്ചു നൂറു കണക്കിനാളുകളെ തടഞ്ഞു വയ്ക്കുകയും ജയിലിൽ ആക്കുകയും ചേയ്തു.
## അവലംബം

വർഗ്ഗം:ആഭ്യന്തരയുദ്ധങ്ങൾ
വർഗ്ഗം:സിറിയൻ ആഭ്യന്തരയുദ്ധം
യസുനാറി കവാബത്ത

നോബൽ പുരസ്ക്കാരത്തിനു അർഹനായ ആദ്യത്തെ ജപ്പാൻകാരനായ നോവലിസ്റ്റും ചെറുകഥാകൃത്തുമായിരുന്നു **യസുനാറി കവാബത്ത**(14 ജൂൺ 1899 – 16 ഏപ്രിൽ 1972).അദ്ദേഹത്തിന്റെ കൃതികൾ ജനപ്രീതിയാർജ്ജിച്ച് ഇന്നും നിലകൊള്ളുന്നു.

## ജീവിതരേഖ
ജപ്പാനിലെ  ഒസാക്കയിൽ ഭിഷഗ്വരന്മാരുടെ കുടുംബത്തിലാണ് യസുനാറി ജനിച്ചത്.
നാലു വയസ്സുള്ളപ്പോൾ തന്നെ മാതാപിതാക്കൾ അന്തരിച്ചു. പിൽക്കാലജീവിതം യസുനാറി മുത്തച്ഛനോടൊപ്പം ആയിരുന്നു ചെലവഴിച്ചത്. ഏക സഹോദരി പതിനൊന്നു വയസ്സുള്ളപ്പോൾ മരണമടഞ്ഞിരുന്നു. ബന്ധുക്കളെല്ലാം നഷ്ടപ്പെട്ട കവാബത്ത തന്റെ അമ്മയുടെ നാടായ കുറോഡാസിലേയ്ക്കും,,പിന്നീട് പഠനാവശ്യം പ്രമാണിച്ചു ടോക്യോയിലേയ്ക്കും താമസം മാറുകയാണുണ്ടായത്.
1924ൽ ബിരുദം പൂർത്തിയാക്കിയ യസുനാറി എഴുത്തിലേയ്ക്കും, പത്രപ്രവർത്തനത്തിലേയ്ക്കും തിരിഞ്ഞു. 'മെയ്നിച്ചി ഷിംബുൺ" എന്ന പത്രത്തിനുവേണ്ടി പ്രവർത്തിച്ചു.യുദ്ധകാലത്തെ രാഷ്ട്രീയത്തെക്കുറിച്ചോ, സൈനിക നടപടികളുടെ ആശാസ്യതയെക്കുറിച്ച് തെല്ലും താത്പര്യം കാണിയ്ക്കാതിരുന്ന യസുനാറി,എന്നാൽ തന്റെ കൃതികളിൽ അതിന്റെ സ്വാധീനം പ്രകടമാണെന്നു സൂചിപ്പിയ്ക്കുകയുണ്ടായി.

## കലാജീവിതം
യസുനാറി വിദ്യാർത്ഥിയായിരുന്ന കാലത്ത് മുടങ്ങിക്കിടന്നിരുന്ന ടോക്യോ  സർവ്വകലാശാലാമാസികയായ'ഷിൻ- ഷിചോ' ("New Tide of Thought") വീണ്ടും പ്രസിദ്ധീകരിയ്ക്കുകയുണ്ടായി.ആദ്യത്തെ ചെറുകഥയായിരുന്ന "A View from Yasukuni Festival" 1921 ൽ പ്രസിദ്ധീകരിച്ചു. പിക്കാലത്തു പ്രസിദ്ധീകരിച്ച ചെറുകഥകളെല്ലാം തന്നെ ജനശ്രദ്ധ ആകർഷിച്ചു.
1968 ൽ സാഹിത്യത്തിനുള്ള നോബൽ പുരസ്ക്കാരം നേടി

## അന്ത്യം
യസുനാറി കവാബത്ത ദുരൂഹസാഹചര്യത്തിൽ മരണമടയുകയാണുണ്ടായത്. ഇത് അപകടമാണെന്നും എന്നാൽ അതല്ല ആത്മഹത്യയായിരുന്നെന്നും കരുതുന്നവരുണ്ട്. തന്റെ ആത്മമിത്രമായ യുകിയോ മിഷിമയുടെ ആത്മഹത്യ യസുനാറിയെ ആകെ ഉലച്ചുകളഞ്ഞതിനാൽ അദ്ദേഹം സ്വയമേവ മരണം വരിച്ചതാണെന്നുള്ള വാദം ശക്തമാക്കി.

## തെരഞ്ഞെടുത്ത സാഹിത്യകൃതികൾ
* മലയുടെ ശബ്ദം
* തടാകം
* സഹശയനം
* ഹിമഭൂമി
* ആയിരം കൊറ്റികൾ

## Selected works

## അവലംബം

## കൂടുതൽ വായനയ്ക്ക്

* Keene, Donald (1984). *Dawn to the West: Japanese Literature of the Modern Era; Vol. 1: Fiction*, "Kawabata Yasunari" pp.&nbsp;786–845
* Starrs, Roy (1998) *Soundings in Time: The Fictive Art of Kawabata Yasunari*, University of Hawai'i Press/RoutledgeCurzon

## പുറം കണ്ണികൾ

* Nobel Prize site
* Yasunari Kawabata 
* The Author's Calendar 
* Literary Figures of Kamakura 
* Yasunari Kawabata's grave

വർഗ്ഗം:സാഹിത്യത്തിനുള്ള നോബൽ സമ്മാന ജേതാക്കൾ (1951-1975)
വർഗ്ഗം:1899-ൽ ജനിച്ചവർ
വർഗ്ഗം:ജൂൺ 14-ന് ജനിച്ചവർ
വർഗ്ഗം:1972-ൽ മരിച്ചവർ
വർഗ്ഗം:ഏപ്രിൽ 16-ന് മരിച്ചവർ
ചിറയിൻകീഴ് രാമകൃഷ്ണൻ നായർ

നിരവധി മലയാളചിത്രങ്ങൾക്ക് ഗാനരചന നിർവ്വഹിച്ചിട്ടുള്ള ഗാനരചയിതാവും തിരക്കഥാകൃത്തുമാണ് **ചിറയിൻകീഴ് രാമകൃഷ്ണൻ നായർ.(1 ആഗസ്റ്റ് 1929 – 10 ജനുവരി 1994) ** മുപ്പതോളം മലയാളചിത്രങ്ങൾക്കായി തൊണ്ണൂറിലധികം ഗാനങ്ങൾ അദ്ദേഹം എഴുതിയിട്ടുണ്ട്.
## ജീവിതരേഖ
തമിഴ്നാട് നാഗർകോവിൽ ലക്ഷ്മിപുരം കോളേജ്, മദ്രാസ് പ്രസിഡൻസി കോളേജ് എന്നിവിടങ്ങളിലെ അദ്ധ്യാപകനായിരുന്ന രാമകൃഷ്ണൻ നായർ, പ്രേം നസീറിന്റെ സൗഹൃദത്തിൽ ചലച്ചിത്രരംഗത്തെത്തിയ അദ്ദേഹം നസീറിന്റെ നിർബന്ധപ്രകാരമാണ് ആദ്യ ചലച്ചിത്രഗാനം എഴുതുന്നത്. ഐ.വി. ശശി സംവിധാനം ചെയ്ത് 1977ൽ പ്രദർശനത്തിനെത്തിയ ഇന്നലെ ഇന്ന് എന്ന ചലച്ചിത്രത്തിന് വേണ്ടി ദേവരാജന്റെ ഈണത്തിൽ രചിച്ച **സ്വർണ്ണ യവനികയ്ക്കുള്ളിലെ സ്വപ്ന നാടകം** എന്ന ഗാനമായിരുന്നു അത്. ചില ചലച്ചിത്രങ്ങൾക്ക് അദ്ദേഹം തിരക്കഥയുമെഴുതിയിട്ടുണ്ട്. 
നിർഭാഗ്യവശാൽ അസുഖബാധിതനായ അദ്ദേഹത്തിന് കൂടുതൽ കാലം ഈ രംഗത്ത് സജീവമായി തുടരാനായില്ല. നീണ്ടുനിന്ന ചികിൽസക്കിടയിലും 1985 വരെ ഗാനങ്ങൾ എഴുതിയിട്ടുള്ള അദ്ദേഹം  1994 ജനുവരി പത്തിനു തന്റെ 64 വയസ്സിൽ   അന്തരിച്ചു.

## ചിറയിൻകീഴ് രാമകൃഷ്ണൻ നായരുടെ ഗാനങ്ങൾ

## ചിറയിൻകീഴ് രാമകൃഷ്ണൻ നായർ തിരക്കഥയെഴുതിയ ചിത്രങ്ങൾ

## അവലംബം

വർഗ്ഗം:മലയാളചലച്ചിത്രഗാനരചയിതാക്കൾ
വർഗ്ഗം:തിരുവനന്തപുരം ജില്ലയിൽ ജനിച്ചവർ
വർഗ്ഗം:1936-ൽ ജനിച്ചവർ
വർഗ്ഗം:ഏപ്രിൽ 11-ന് ജനിച്ചവർ
വർഗ്ഗം:മരിച്ച ദിവസം ഇല്ലാത്ത ജീവചരിത്രലേഖനങ്ങൾ
വർഗ്ഗം:ജനുവരി 10-ന് മരിച്ചവർ
വർഗ്ഗം:1994-ൽ മരിച്ചവർ
വരൾച്ച

മാസങ്ങളോളമോ വർഷങ്ങളോളമോ ഉപരിതല ജലത്തിനോ ഭൂഗർഭജലത്തിനോ ഒരു പ്രദേശത്ത് അനുഭവപ്പെടുന്ന കുറവാണ് **വരൾച്ച**.

ഇന്ത്യൻ കലാവസ്ഥ നിരീക്ഷണ കേന്ദ്രത്തിന്റെ നിർവചനം അനുസരിച്ച് ദീർഘകാല ശരാശരി മഴയേക്കാൾ 26% വരെ കുറവുവരുന്നത് **വരൾച്ച**യും 26 ശതമാനത്തിനും 50 ശതമാനത്തിനും ഇടയ്ക്കാണെങ്കിൽ **ഇടത്തരം വരൾച്ച**യും 50 ശതമാനത്തിൽ കൂടുതലെങ്കിൽ **രൂക്ഷ വരൾച്ച**യുമാണ്. 

## തരങ്ങൾ
ഭാരതത്തിലെ ദേശീയ കാർഷിക കമ്മീഷന്റെ നിർവചനം അനുസരിച്ച്, രാജ്യത്തിന്റെ വിസ്തൃതിയുടെ പത്തുശതമാനത്തിൽ കൂടുതൽ സ്ഥലത്ത് ഗണ്യമായി മഴയിൽ കുറവുണ്ടാകുകയാണെങ്കിൽ **കാലാവസ്ഥ വരൾച്ച** (En: Metereological drought) എന്നു പറയുന്നു. നീണ്ടകാലത്തെ മഴയുടെ കുറവുകൊണ്ട് ഉപരിതല - ഭൂഗർഭ ജല സ്രോതസ്സൂകൾക്ക് കുറവ് സംഭവിക്കുന്നതിനെ **ഭൂജല വരൾച്ച**(En: Hydrological drought)എന്നു പറയുന്നു. മഴയുടെ  കുറവും മണ്ണിന്റെ ഈർപ്പക്കുറവും കൃഷിയെ ബാധിക്കുകയാണെങ്കിൽ **കാർഷിക വരൾച്ച**(  En: Agricultural drought)പറയുന്നു.

## മാനദണ്ഡം
മഴയുടെ അളവ്, ജലസംഭരണികളിലും മറ്റുമുള്ള വെള്ളത്തിന്റെ അളവ്, ഭൂഗർഭജലത്തിന്റെ അളവ്, ഭൂഗർഭജലത്തിന്റെ ആഴം, മണ്ണിലെ ഈർപ്പം എന്നിവ അടിസ്ഥാനമാക്കിയാണ് വരൾച്ച കണക്കാക്കുന്നത്.

## ദോഷങ്ങൾ
കൃഷിയെയാണ് ഏറ്റവും ദോഷകരമായി ബാധിക്കുന്നത്. ചെടികളേയും മരങ്ങളേയും മനുഷ്യരേയും മറ്റു ജീവികളേയും ബാധിക്കുന്നു..

കുടിവെള്ള വിതരണം, ജലവൈദ്യുതി ഉത്പാദനം, വിനോദ സഞ്ചാരം, ഗതാഗതം, ആരോഗ്യം എന്നിവയും തകരാറിലാവാറുണ്ട്..

## അവലംബം

*കത്തുന്ന പച്ചപ്പന, ഡോ. കെ.സി. താര- ജനപഥം മാസിക, ഏപ്രിൽ2013
*http://agricoop.nic.in/DroughtMgmt/CMP_DROUGHT_110809.pdf
*http://www.cpc.ncep.noaa.gov/products/Drought/
*http://www.fao.org/ag/againfo/programmes/en/lead/alive_toolkit/pages/pageB_drought_hazard_def.html

വർഗ്ഗം:കാലാവസ്ഥ
വർഗ്ഗം:പ്രകൃതിക്ഷോഭങ്ങൾ

വർഗ്ഗം:അന്തരീക്ഷസ്ഥിതി
നീർവെട്ടി

5 മീറ്ററോളം ഉയരം വയ്ക്കുന്ന ഒരു ചെറുവൃക്ഷമാണ് **സ്വർണ്ണവെട്ടി** അഥവാ **നീർവെട്ടി**. . 900 മീറ്റർ വരെ ഉയരമുള്ള നിത്യഹരിതവനങ്ങളിലെ അടിക്കാടുകളായി കാണപ്പെടുന്ന ഈ മരം തെക്കെ ഇന്ത്യയിലെ തദ്ദേശവാസിയാണ്.

## അവലംബം

## പുറത്തേക്കുള്ള കണ്ണികൾ
* കൂടുതൽ വിവരവും കാണുന്ന ഇടങ്ങളും

വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:പശ്ചിമഘട്ടതദ്ദേശവാസിയായ സസ്യങ്ങൾ
വർഗ്ഗം:കേരളത്തിലെ സസ്യജാലം
മഞ്ഞക്കണ്ടൽ

റൈസോഫൊറേസീ കുടുംബത്തിൽപ്പെട്ട ഒരു കണ്ടൽ ഇനമാണ് **മഞ്ഞക്കണ്ടൽ**.. **ആനക്കണ്ടൽ** എന്നും പേരുണ്ട്. വംശനാശഭീഷണി നേരിടുന്ന ഇവ ദക്ഷിണാഫ്രിക്കയിൽ ഒരു സംരക്ഷിത വൃക്ഷമാണ്. കേരളത്തിൽ വംശനാശം വന്നു എന്നു കരുതിയിരുന്നതാണേങ്കിലും 150 വർഷങ്ങൾക്ക് ശേഷം വീണ്ടും കൊല്ലത്ത് കണ്ടെത്തുകയുണ്ടായി.

## വിവരണം
25 മീറ്റർ വരെ ഉയരം വയ്ക്കുന്ന മരമാണിത്. രണ്ടര സെന്റീമീറ്റർ വരെ നീളം വയ്ക്കുന്ന കായകളാണ്. തെക്കും കിഴക്കും ആഫ്രിക്കയിൽ സ്വാഭാവികമായിത്തന്നെ വളരുന്നു. പലഏഷ്യൻ രാജ്യങ്ങളിലും മഞ്ഞക്കണ്ടൽ കാണാം. വീടുണ്ടാക്കാൻ തടി ഉപയോഗിക്കുന്നു. കരിയുണ്ടാക്കാനും വിറകിന് വേണ്ടിയും ഉപയോഗിക്കുന്നു.

## അവലംബം

## പുറത്തേക്കുള്ള കണ്ണികൾ
* കൂടുതൽ വിവരവും കാണുന്ന ഇടങ്ങളും

വർഗ്ഗം:വൃക്ഷങ്ങൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:കണ്ടലുകൾ
എ ലാർജ് അയൺ കൊളൈഡർ എക്സ്പിരിമെന്റ്

ലാർജ് ഹാഡ്രോൺ കൊളൈഡർ ലെ ആറു പരീക്ഷണങ്ങളിലൊന്നാണ് **എ ലാർജ് അയൺ കൊളൈഡർ എക്സ്പിരിമെന്റ് (ALICE - A Large Ion Collider Experiement)**  . പ്രപഞ്ചോൽപ്പത്തിക്ക് ശേഷം ഏതാനും നിമിഷങ്ങൾക്കകം ഉണ്ടായിരുന്നതായി കരുതപ്പെടുന്ന ക്വാർക്ക് ഗ്ലുവോൺ പ്ലാസ്മ എന്ന ദ്രവ്യത്തിന്റെ അവസ്ഥയെ പരീക്ഷണത്തിലൂടെ സ്ഥിരികരിക്കുകയാണ് ALICE പരീക്ഷണത്തിന്റെ പ്രധാന ലക്ഷ്യം.

## അവലംബം

## പുറത്തേയ്ക്കുള്ള കണ്ണികൾ
* Official ALICE Public Webpage  at CERN
* ALICE section on US/LHC Website 
* ALICE photography panorama 
* Photography panorama of ALICE detector center 
*  (Full design documentation)

വർഗ്ഗം:കണികാഭൗതികം
പുഴമുല്ല

ഏഷ്യ, ആഫ്രിക്ക എന്നിവിടങ്ങളീൽ കണ്ടു വരുന്ന ഒരു കണ്ടൽ സഹവർത്തി സസ്യമാണ് **പുഴമുല്ല**. . **ചെറുചിന്ന, നിരൊഞ്ചി, ചിന്നയില, ശംഖുകുപ്പി, വിഷമദരി, മുല്ലച്ചിന്ന** എന്നെല്ലാം പേരുകളുണ്ട്. ഇലകൾക്ക് നല്ല പച്ച നിറമാണ്. പൂക്കൾക്ക് വെള്ള നിറമാണ്. വേട്ടിയൊരുക്കി ഇഷ്ടപ്പെട്ട രൂപത്തിൽ ആക്കാൻ പറ്റിയ ഈ ചെടി അതിനാൽത്തന്നെ ഭംഗിയുള്ള വേലികളും മറ്റു ഉണ്ടാക്കാൻ ഉപയോഗിക്കുന്നു. ഉപ്പുവെള്ളത്തിനെയും സഹിക്കാൻ കഴിയുന്ന പുഴമുല്ല ഇന്ത്യയിൽ എല്ലായിടത്തും തന്നെ തീരപ്രദേശങ്ങളിൽ കാണാറുണ്ട്.

## അവലംബം

## പുറത്തേക്കുള്ള കണ്ണികൾ
* കൂടുതൽ വിവരവും കാണുന്ന ഇടങ്ങളും

വർഗ്ഗം:കുറ്റിച്ചെടികൾ
വർഗ്ഗം:പുഷ്പങ്ങൾ
വർഗ്ഗം:അലങ്കാരസസ്യങ്ങൾ
വർഗ്ഗം:വള്ളിച്ചെടികൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:ലാമിയേസി
വർഗ്ഗം:ഏഷ്യയിലെ സസ്യജാലം
വർഗ്ഗം:കാൾ ലിനേയസ് നാമകരണം ചെയ്തവ
വർഗ്ഗം:ഹോർത്തൂസ് മലബാറിക്കൂസിൽ പരാമർശിച്ചിരിക്കുന്ന സസ്യങ്ങൾ
വർഗ്ഗം:കേരളത്തിലെ സസ്യജാലം
ആനപ്രാമ്പാൽ ധർമ്മശാസ്താക്ഷേത്രം

ആലപ്പുഴ ജില്ലയിലെ തലവടി ഗ്രാമപഞ്ചായത്തിൽ സ്ഥിതി ചെയ്യുന്ന ഒരു ക്ഷേത്രമാണ് **ആനപ്രാമ്പാൽ ധർമ്മശാസ്താക്ഷേത്രം** . ചക്കുളത്ത് കാവിൽ നിന്നും 3 കിലോമീറ്റർ അകലെയാണ്  ഈ ക്ഷേത്രം ഉള്ളത്. 

ശാസ്താവാണ് ഇവിടുത്തെ പ്രധാന പ്രതിഷ്ഠ. മകരത്തിലെ ഉത്രം നാളിലാണ്‌ ഇവിടെ ഉത്സവം നടക്കുന്നത്.

## അവലംബം

വർഗ്ഗം:ആലപ്പുഴ ജില്ലയിലെ ക്ഷേത്രങ്ങൾ
വർഗ്ഗം:കേരളത്തിലെ ശാസ്താക്ഷേത്രങ്ങൾ
ജോൺ കാൽഡെകോട്ട്

പത്തൊൻപതാം നൂറ്റാണ്ടിൽ തിരുവിതാംകൂർ നാട്ടുരാജ്യത്തിൽ സ്ഥാപിതമായ തിരുവനന്തപുരം നിരീക്ഷണാലയത്തിന്റെ സ്ഥാപക മേധാവിയായിരുന്നു **ജോൺ കാൽഡെകോട്ട്** (1800-1849).. ജ്യോതിശാസ്ത്രജ്ഞൻ, കാലാവസ്ഥാ ശാസ്ത്രജ്ഞൻ എന്ന നിലയിൽ അദ്ദേഹം പ്രശസ്തനായിരുന്നു. തിരുവിതാംകൂർ രാജ്യത്തിന്റെ ആലപ്പുഴ തുറമുഖത്തെ വ്യാപാര പ്രതിനിധി, എന്ന സ്ഥാനം വഹിച്ചിരുന്ന അദ്ദേഹം 1837 ലാണ് തിരുവനന്തപുരം നിരീക്ഷണാലയത്തിന്റെ മേധാവി ആയത്.. നിരീക്ഷണാലയത്തിനു വേണ്ടി,  ഒരു നക്ഷത്ര സ്ഥാന നിർണ്ണയ ഉപകരണവും (transit instrument), രണ്ടു മ്യൂറൽ ചക്രങ്ങളും (ചുവരിൽ ഘടിപ്പിക്കുന്ന ദൂരദർശിനിയുൾപ്പെടുന്ന ചക്രം - ഉയരവും, ഉച്ചദൂരങ്ങളും അളക്കാൻ ഉപയോഗിക്കുന്നു)ഒരു ഭൂമദ്ധ്യരേഖാപരമായ ദൂരദർശിനിയും, കാന്തിക , കാലാവസ്ഥാ പഠന ഉപകരണങ്ങളും അദ്ദേഹം വാങ്ങുകയുണ്ടായി. ഇവ നിരീക്ഷണാലയത്തിന്റെ പിന്നീടുള്ള  വളർച്ചയ്ക്ക് വളരെ നിർണ്ണായകമായിരുന്നു. 1843 ലേയും 1845 ലേയും വാൽനക്ഷത്രങ്ങളുടെ പ്രദക്ഷിണ പഥങ്ങളുടെ നിർണ്ണയവും പഠനങ്ങളുമുൾപ്പെടെയുള്ള വിപുലമായ ബഹിരാകാശ നിരീക്ഷണ വിവരങ്ങൾ അദ്ദേഹം ശേഖരിക്കുകയുണ്ടായി. ബ്രിട്ടീഷ് നടനായ നിക്ക് കാൽഡെകോട്ട്, ജോൺ കാൽഡെകോട്ടിന്റെ ആറാം തലമുറയിൽ പെട്ട വ്യക്തിയാണ്. ലണ്ടനിലെ റോയൽ സൊസൈറ്റിയിലെ സമിതി അംഗമായിരുന്നു ജോൺ കാൽഡെകോട്ട്. കേരളത്തിലെ ആദ്യത്തെ ആധുനിക ശാസ്ത്ര പ്രബന്ധം മദ്രാസ് ശാസ്ത്ര സാഹിത്യ പത്രികയിൽ പ്രസിദ്ധപ്പെടുത്തിയത് അദ്ദേഹമാണ്. സ്വാതിതിരുനാൾ ബാലരാമവർമ്മ മഹാരാജാവ് 1834 ലാണ് അദ്ദേഹത്തെ തിരുവനന്തപുരം നിരീക്ഷണാലയത്തിന്റെ സ്ഥാപനത്തിനായി ക്ഷണിച്ചു വരുത്തിയത്. 1849 ൽ മരണപ്പെട്ട അദ്ദേഹത്തെ, തിരുവനന്തപുരം യൂണിവേഴ്സിറ്റി മൈതാനത്തിനു സമീപത്തുള്ള ഇംഗ്ലീഷ് പള്ളിയിലാണ് അടക്കം ചെയ്തത്..

## അവലംബം

വർഗ്ഗം:1800-ൽ ജനിച്ചവർ
വർഗ്ഗം:1849-ൽ മരിച്ചവർ
വർഗ്ഗം:ജ്യോതിശാസ്ത്രജ്ഞർ
വർഗ്ഗം:കാലാവസ്ഥാ ശാസ്ത്രജ്ഞൻ
പെറ്റർ നെകാസ്

ചെക്ക് പ്രധാനമന്ത്രിയും സിവിക് ഡെമോക്രാറ്റിക് പാർട്ടിയുടെ നേതാവുമാണ് **പെറ്റർ നെകാസ്** (19 നവംബർ 1964). 28 ജൂൺ 2010 നാണ് അദ്ദേഹം സത്യപ്രതിജ്ഞ ചെയ്ത് അധികാരമേറ്റത്.

2013 ജൂൺ 17 ന് തന്റെ ഓഫീസ് മേധാവിയായ ജാന നഗ്യോവയെ അറസ്റ്റ് ചെയ്തതിനെത്തുടർന്ന് രാജി വെച്ചു.
## അവലംബം

## പുറം കണ്ണികൾ

വർഗ്ഗം:ചെക്കൊസ്ലൊവാക്യയുടെ പ്രധാനമന്ത്രിമാർ
വർഗ്ഗം:1964-ൽ ജനിച്ചവർ
വർഗ്ഗം:ജൂൺ 19-ന് ജനിച്ചവർ
ഹികാരു നകാമുറ

ജപ്പാനിൽ ജനിച്ച് അമേരിയ്ക്കൻ പൗരത്വം നേടിയ  ചെസ്സ് ഗ്രാൻഡ് മാസ്റ്റർ ആണ് **ഹികാരു നകാമുറ** (ജ: ഡിസംബർ 9, 1987).ഫിഡെയുടെ ജനുവരി 2017 റാങ്കിങ് പ്രകാരം  ഏഴാം റാങ്കുള്ള കളിക്കാരനുമാണ്. 4 തവണ അമേരിയ്ക്കൻ ചെസ്സ് ചാമ്പ്യനുമായിരുന്നു നകാമുറ.
2011 ൽ ഐസ് ലന്റിലെ വിയ്ക് അൻ സീ യിൽ വച്ചു നടന്ന ഉന്നതറാങ്കുള്ള കളിക്കാരടങ്ങിയ ടൂർണമെന്റിൽ നകാമുറ ഒന്നാമതെത്തിയിരുന്നു. ഒരു അമേരിയ്ക്കൻ കളിക്കാരൻ നേടിയ മികച്ച വിജയങ്ങളിലൊന്നായി ഗാരി കാസ്പറോവ് ഇതിനെ വിശേഷിപ്പിച്ചിരുന്നു.
2012 ലെ ഫിഡേ റേറ്റിങ്ങ് 2786  നിലവാരവും,2855 റേറ്റിങ്ങും ഉള്ള അമേരിയ്ക്കൻ കളിക്കാരനായും(USCF), നകാമുറ മാറിയിട്ടുണ്ട്.

## പുറംകണ്ണികൾ

* Hikaru Nakamura's Official Website
* Hikaru Nakamura's Live Chess Rating Statistics 
* United States Chess Federation Player Profile
* 
* 
* Play through Nakamura's 2005 U.S. Championship Games
## ചില പ്രധാന മത്സരങ്ങൾ

(Rapid, blitz and blindfold games not included; listed as +wins −losses =draws as of January 9, 2012.)
*Players who have been World Champion in boldface*

*  Michael Adams +1−1=3
*  **[[വിശ്വനാഥൻ ആനന്ദ്]]** +1−0=6
*  ലെവോൺ ആറോണിയൻ +3−3=5
*  മാഗ്നസ് കാൾസൺ +0−5=6
*  ബോറിസ് ഗെൽഫൻഡ് +1−3=5
*  Alexander Grischuk +2−1=3
*  Wang Hao +0−4=3
*  വാസിലി ഇവാൻചുക് +1−4=4
*  ഗത കാംസ്കി +1−0=4
*  സെർജി കര്യാക്കിൻ +5−2=7
*  **[[അനാറ്റോളി കാർപ്പോവ്]]** +1−0=0
*  **[[റുസ്തം  കസിംദാരോഫ്]]** +1−0=2
*  **[[വ്ലാഡിമിർ ക്രാംനിക്]] ** +3−2=5
*  ഷഹ്ര്യാർ മമേദ്യാരോഫ് +2−3=2
*  **[[റസ്‌ലൻ പോണോമാരിയോവ്]]** +2−3=6
*  അലക്സി ഷിറോഫ് +2−0=1
*  നൈജൽ ഷോർട്ട് +2−0=2
*  പീറ്റർ സ്വിഡ്ലർ +0−6=2
*  **[[വസലിൻ ടോപോലോഫ്]]** +0−0=1

## അവലംബം

വർഗ്ഗം:ചെസ്സ് ഗ്രാൻഡ്മാസ്റ്റർമാർ
ആറ്റു കൊഞ്ച് തീയൽ

നദികൾ/ കായലിൽ നിന്നും ലഭിക്കുന്ന  ഇനമാണ്‌  **ആറ്റു കൊഞ്ച്** . ഇതുകൊണ്ടുള്ള തീയൽ വളരെ സ്വാദിഷ്ഠ്ടമാണ്.
## ചേരുവകൾ
ആറ്റു  കൊഞ്ച്, ചെറിയ ഉള്ളി, ഇഞ്ചി ,വെളുത്തുള്ളി, പച്ച മുളക്, തക്കാളി, കറി വേപ്പില, ഉപ്പ്, എണ്ണ , കടുക് 

## ആദ്യം  മസാല തയ്യാറാക്കുക
ചീനചട്ടിയിൽ തേങ്ങ ചിരകിയത്  , ഉണക്ക മുളക്, മല്ലി, മഞ്ഞ പൊടി  എന്നിവ ചേർത്ത് നന്നായി വറുത്തെടുക്കുക.(മുളക് , മല്ലി , മഞ്ഞൾ പൊടികൾ ആണെങ്കിൽ തേങ്ങാ മൂത്ത് വരുന്ന പാകം ആവുമ്പോൾ പൊടികൾ എല്ലാം ചേർത്ത്  വേഗം ഇറക്കി വെക്കണം . അല്ലെങ്കിൽ കരിഞ്ഞു പോവും )
വറുത്തു  വെച്ചിരിക്കുന്ന തേങ്ങാ കൂട്ട്  അരച്ചെടുക്കുക  .
കൊഞ്ച് നന്നായി കഴുകി വൃത്തിയാക്കി വയ്ക്കുക. പച്ചമുളക് , ഉള്ളി, തക്കാളി,വെളുത്തുള്ളി, ഇഞ്ചി എന്നിവ അരിഞ്ഞു വയ്കുക,
## തയ്യാറാക്കുന്ന വിധം
ചീനചട്ടിയിൽ   എണ്ണ ഒഴിച്ച് ചൂടാകുമ്പോൾ കടുക് പൊട്ടിക്കുക.അതിലേക്കു കറി വേപ്പില അരിഞ്ഞു വെച്ചിരിക്കുന്ന  ഉള്ളി , പച്ചമുളക്, ഇഞ്ചി, വെളുത്തുള്ളി, തക്കാളി  ചേർത്ത്   നന്നായി വഴറ്റുക,  ഒന്ന് വാടി വരുമ്പോൾ  കൊഞ്ച് അതിലേക്കു ഇട്ടു വഴറ്റുക. അതിനു ശേഷം കുറച്ചു വെള്ളം ഒഴിച്ച് ഉപ്പ് ചേർത്ത്   മൂടി വെച്ച് വേവിക്കുക . കൊഞ്ച് വേവുമ്പോൾ അതിലേക്കു അരച്ച് വെച്ചിരിക്കുന്ന മസാലയും ആവശ്യത്തിനു വെള്ളവും  ചേർത്ത് തിളപ്പിക്കുക. തിളച്ചു  കുറുകുമ്പോൾ വാങ്ങി വെക്കാം .
അമോമം സഹ്യാദ്രികം

തിരുവനന്തപുരം ജില്ലയിലെ അഗസ്ത്യകൂടം മേഖലയിൽ നിന്നും കണ്ടെത്തിയ ഇഞ്ചി വർഗ്ഗത്തിൽപ്പെട്ട ഒരിനം സസ്യമാണ് **അമോമം സഹ്യാദ്രികം** . 

കാലിക്കറ്റ് യൂണിവേഴ്‌സിറ്റി ബോട്ടണി വിഭാഗം മേധാവി ഡോ.എം.സാബുവും ഗവേഷക വിദ്യാർഥികളും ചേർന്നാണ് 2008-ൽ സസ്യത്തെ ആദ്യമായി ഇവിടെ കണ്ടെത്തിയത്. 33 - 60 സെന്റീമീറ്റർ ഉയരത്തിൽ വളരുന്നു.

## അവലംബം

വർഗ്ഗം:സസ്യങ്ങൾ
കെയ്ൻ വില്യംസൺ

**കെയ്ൻ സ്റ്റുവാർട്ട് വില്യംസൺ** (ജനനം: 8 ഓഗസ്റ്റ് 1990, ടൗരാംഗ, ന്യൂസിലൻഡ്) ഒരു ന്യൂസിലൻഡ് അന്താരാഷ്ട്ര ക്രിക്കറ്റ് കളിക്കാരനും ന്യൂസിലൻഡ് ദെശീയ ക്രിക്കറ്റ് ടീമിന്റെ നായകനുമാണ്. ആഭ്യന്തര ക്രിക്കറ്റിൽ നോർത്തേൺ ഡിസ്ട്രിക്ടിനു വേണ്ടിയാണ് അദ്ദേഹം കളിക്കുന്നത്. 2007ൽ അദ്ദേഹം ന്യൂസിലൻഡ് അണ്ടർ-19 ടീമിന്റെ നായകനായി തിരഞ്ഞെടുക്കപ്പെട്ടു. 2008ലെ അണ്ടർ-19 ലോകകപ്പിൽ ടീമിനെ നയിച്ചത് വില്യംസണായിരുന്നു. പിന്നീട് അദ്ദേഹം സീനിയർ ടീമിലേക്ക് തിരഞ്ഞെടുക്കപ്പെട്ടു. 2010 ഓഗസ്റ്റിൽ നടന്ന ഇന്ത്യക്കെതിരായ ഏകദിന മത്സരത്തിലാണ് അദ്ദേഹം തന്റെ രാജ്യാന്തര ക്രിക്കറ്റ് അരങ്ങേറ്റം കുറിച്ചത്. അതിനുശേഷം 2010 നവംബറിൽ ഇന്ത്യക്കെതിരെ  അഹമ്മദാബാദിൽ നടന്ന മൽസരത്തിലൂടെടെസ്റ്റ് ക്രിക്കറ്റിലും  അരങ്ങേറ്റം കുറിച്ച അദ്ദേഹം ആ മൽസരത്തിൽ ശതകവും നേടി.   2011ലെ ക്രിക്കറ്റ് ലോകകപ്പിലും അദ്ദേഹം ന്യൂസിലൻഡ് ടീമിലെ ഒരംഗമായിരുന്നു. 2016ൽ ബ്രണ്ടൻ മക്കല്ലം രാജ്യാന്തര ക്രിക്കറ്റിൽ നിന്നും വിരമിച്ചതോടെ ന്യൂസിലൻഡ് ടീമിന്റെ മൂന്നു ഫോർമാറ്റുകളിലെയും നായകനായി വില്യംസൺ തിരഞ്ഞെടുക്കപ്പെട്ടു.

## മികച്ച പ്രകടനങ്ങൾ
### ടെസ്റ്റ് ക്രിക്കറ്റിൽ

### ഏകദിന ക്രിക്കറ്റിൽ

## അവലംബം

## പുറത്തേക്കുള്ള കണ്ണികൾ
* 
* 

വർഗ്ഗം:ന്യൂസിലൻഡ് ക്രിക്കറ്റ് കളിക്കാർ
വർഗ്ഗം:1990-ൽ ജനിച്ചവർ
വർഗ്ഗം:ഓഗസ്റ്റ് 8-ന് ജനിച്ചവർ
വർഗ്ഗം:അരങ്ങേറ്റ ടെസ്റ്റിൽ ശതകം നേടിയ ക്രിക്കറ്റ് കളിക്കാർ
ഹുഡോങ്

ചൈനീസു് ഭാഷയിലുള്ള ഒരു ഓൺലൈൻ വിശ്വവിജ്ഞാനകോശമാണു് **ഹുഡോങ്**. ലോകത്തിലെ ഏറ്റവും വലിയ വിശ്വവിജ്ഞാനകോശമാണിതു്. 2013 ഏപ്രിൽ മാസത്തെ കണക്കു് പ്രകാരം, എഴുപതു് ലക്ഷത്തിൽ പരമാണു് ഇതിലെ ലേഖനങ്ങളുടെ എണ്ണം. അമ്പതു് ലക്ഷത്തിൽ പരം ആൾക്കാരാണു് ഇതിന്റെ ളള്ളടക്ക വികസനത്തിൽ പങ്കാളികളായിട്ടുള്ളതു്. എഴുതുന്നവർക്കു് പ്രതിഫലം നൽകുന്ന ഈ സംരംഭം, അതിന്റെ വെബ്ബ്‌സൈറ്റിലെ പരസ്യവരുമാനത്തിലൂടെയാണു് നിലനിൽപ്പിനുള്ള പണം കണ്ടെത്തുന്നതു്. ആർക്കും സൗജന്യമായി വായിക്കാവുന്ന ഇതിലെ വിവരങ്ങൾ മറ്റു വെബ്ബ്‌സൈറ്റുകളിലുപയോഗികുന്നതിനു് പണം ഇടാക്കുന്നു.ഹ്രസ്വകാല പ്രധാന്യം മാത്രമുളള വാർത്താ ഉള്ളടക്കവും ഇതിൽ ലഭ്യമാണു്.

## അവലംബം

വർഗ്ഗം:വിജ്ഞാനകോശങ്ങൾ
ജയിൽ (ചലച്ചിത്രം)

1966-ൽ പുറത്തിറങ്ങിയ മലയാളചലച്ചിത്രമാണ് **ജയിൽ**.  എം. കുഞ്ചാക്കോ സംവിധാനം ചെയ്തു ഉദയായ്ക്കു വേണ്ടി നിർമിച്ച ഈചിത്രത്തിന് തോപ്പിൽ ഭാസിയാണ് കഥയും സംഭാഷണവും എഴുതിയത്.  1966 മേയ് 14-നു പ്രദർശനത്തിനെത്തിയ ചിത്രം വിതരണം ചെയ്തത് എക്സ്ലൽ പ്രൊഡക്ഷൻസ് ആണ്.

## അഭിനേതാക്കൾ
*സത്യൻ
*കൊട്ടാരക്കര ശ്രീധരൻ നായർ
*അടൂർ ഭാസി
*മണവാളൻ ജോസഫ്
*കെ.എസ്. ഗോപിനാഥൻ
*ശാരദ
*ഗ്രേസി
*അടൂർ പങ്കജം
*ജോസഫ് ചാക്കോ

## പിന്നണിഗായകർ
*എ.എം. രാജ
*കെ.ജെ. യേശുദാസ്
*എൽ.ആർ. ഈശ്വരി
*പി. ജയചന്ദ്രൻ
*പി. സുശീല
*പി.ബി. ശ്രീനിവാസ്
*എസ്. ജാനകി

## അണിയറപ്രവർത്തകർ
*കഥ, തിരക്കഥ, സംഭാഷണം -- തോപ്പിൽ ഭാസി
*സംവിധാനം, നിർമ്മാണം -- എം. കുഞ്ചാക്കോ
*ഗാനർചന—വയലാർ
*സംഗീതം -- ജി. ദേവരാജൻ 

## ഗാനങ്ങൾ

## അവലംബം

## പുറത്തേക്കുള്ള കണ്ണികൾ
*രാഗ സൊംഗ്സ് ജയിൽ
*ഷൈജു കൊമിൽ നിന്ന്  ഗാനങ്ങൾ ജയിൽ

വർഗ്ഗം:1966-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:സത്യൻ അഭിനയിച്ച മലയാളചലച്ചിത്രങ്ങൾ
വർഗ്ഗം:ജി. ദേവരാജൻ സംഗീതം നൽകിയ ചലച്ചിത്രങ്ങൾ
വയലാർ -ദേവരാജൻ ഗാനങ്ങൾവയലാറിന്റെ ഗാനങ്ങൾകുഞ്ചാക്കോ സംവിധാനം ചെയ്ത ചലച്ചിത്രങ്ങൾകുഞ്ചാക്കൊ നിർമ്മിച്ച ചലച്ചിത്രങ്ങൾതോപ്പിൽ ഭാസി തിരക്കഥയെഴുതിയ ചലച്ചിത്രങ്ങൾവർഗ്ഗം:
ജിയോസ്മിൻ

ഒരു ജൈവസംയുക്തം ആണ് . നീണ്ട വരൾച്ചക്ക് ശേഷം മഴ പെയ്യുമ്പോഴുണ്ടാകുന്ന പുതുമണ്ണിൻറെ ഗന്ധത്തിന് കാരണം, ഈ ജൈവസംയുക്തമാണ്. **ജിയോസ്മിൻ**. പേര് വരുന്നത് രണ്ടു ഗ്രീക്ക് പദങ്ങളിൽ നിന്നും ആണ് γεω  (geō-) - അർഥം ഭുമി, ὀσμή  (osmḗ)  - അർഥം മണം.

## അവലംബം

വർഗ്ഗം:ജൈവ സംയുക്തങ്ങൾ
അടക്കംകൊല്ലിവല

പുഴകളിലും മറ്റ് വലിയ ജലാശയങ്ങളുലും മത്സ്യബന്ധനത്തിനുപയോഗിക്കുന്ന ഒരു തരം വലയാണ് **അടക്കംകൊല്ലിവല**. ഇതിന്റെ ഉപയോഗം പലയിടത്തും ഫിഷറിസ് വകുപ്പ് നിരോധിച്ചിട്ടുണ്ട്   .
## അവലംബം

വർഗ്ഗം:മത്സ്യബന്ധനോപകരണങ്ങൾ
വർഗ്ഗം:പലതരം വലകൾ
അലക്സാണ്ടർ ഗ്രിഷ്ചുക്

ലോകചെസ്സിലെ പ്രബലരായ ഗ്രാൻഡ് മാസ്റ്റർമാരിൽ ഒരാളാണ് **അലക്സാണ്ടർ ഇഗ്രെവിച്ച്ഗ്രിഷ്ചുക്** (ഒക്ടോബർ 31, 1983)2009 ലെ റഷ്യൻ ചെസ്സ്ചാമ്പ്യനും 2006 , 2012 ലെ ബ്ലിറ്റ്സ് ലോകചാമ്പ്യനുമാണ് അലക്സാണ്ടർ ഗ്രിഷ്ചുക്.ചെസ്സ്ഒളിമ്പ്യാഡിൽ ടീം ഇനത്തിൽ രണ്ട് സ്വർണ്ണപതക്കങ്ങളും  വ്യക്തിഗതമായി ഒരു വെങ്കലമെഡലും നേടുകയുണ്ടായി. 

2000 ലെ ഫിഡെ ലോക ചെസ്സ് ചാമ്പ്യൻഷിപ്പിൽ സെമിഫൈനലിൽ പ്രവേശിച്ച ഗ്രിഷ്ചുക് അലക്സി ഷിറോവിനോട് പരാജയപ്പെടുകയാണുണ്ടായത്.  2004 ലെ മത്സരത്തിൽ ക്വാർട്ടറിൽ പ്രവേശിച്ച ഗ്രിഷ്ചുക് റുസ്തം കസിംഷാദ്നോവിനോടു 3-1 എന്ന നിലയിൽ പരാജയപ്പെട്ടിരുന്നു. ഫിഡെ റേറ്റിങ് 2779 ഉള്ള കളിക്കാരനും 8-മത്തെ റാങ്കുള്ള ഗ്രാൻഡ്മാസ്റ്ററുമാണ്.
## ശ്രദ്ധേയമായ മത്സരങ്ങൾ

In the following game played in 2001, Grischuk (White) beats one of the world's top players, Evgeny Bareev (Black), in only seventeen moves: 

**1. e4 e6 2. d4 d5 3. e5 c5 4. c3 Nc6 5. Nf3 Nh6 6. Bd3 cxd4 7. Bxh6 gxh6 8. cxd4 Bd7 9. Nc3 Qb6 10. Bb5 Rg8 11. 0-0 Nxe5 12. Nxe5 Bxb5 13. Qh5 Rg7 14. Rfe1 Rd8 15. Nxb5 Qxb5 16. Nxf7 Rxf7 17. Rxe6+ 1–0**

സാദ്ധ്യമായിരുന്ന ഒരു രീതി: 17...Be7 18.Rxe7+ Kxe7 19.Re1+ Kd6 20.Qxf7

## അവലംബം

വർഗ്ഗം:ചെസ്സ് ഗ്രാൻഡ്മാസ്റ്റർമാർ
വർഗ്ഗം:ഫിഡേയുടെ റാങ്ക് പട്ടികയിലുള്ള കളിക്കാർ
പെരുവല

ഉൾനാടൻ കായലിൽ മത്സ്യബന്ധനത്തിനുപയോഗിക്കുന്ന ഒരു തരം വലയാണ് **പെരുവല** . ചെറുവള്ളത്തിൽ കായലിൽ പോയി  നീളമുള്ള വലിയ വല കായലിൽ നീട്ടിയശേഷം രണ്ടറ്റവും വലിച്ചുകൂട്ടി മീൻ പിടിക്കുന്നതാണ് രീതി .

## അവലംബം

വർഗ്ഗം:മത്സ്യബന്ധനോപകരണങ്ങൾ
വർഗ്ഗം:പലതരം വലകൾ
ഒഴുക്കുവല

കായലിലും മറ്റ് ജലാശയങ്ങളിലും ഉൾനാടൻ മത്സ്യബന്ധനത്തിനുപയോഗിക്കുന്ന ഒരു തരം വലയാണ് **<span lang="ml" dir="ltr">ഒഴുക്കുവല</span>** . വള്ളത്തിൽ പോയാണ് ഈ തരം വലയെറിയുന്നത്. ഫൈബർ വള്ളങ്ങളും ചുണ്ടൻ വള്ളങ്ങളും ഇതിനുപയോഗിക്കുന്നു. മലിനീകരനവും മറ്റും കാരണം മത്സ്യങ്ങൾ കുറയുന്നത് മൂലം ഈ മത്സ്യബന്ധന രംഗം പ്രതിസന്ധിയിലാണ് .

## അവലംബം

വർഗ്ഗം:മത്സ്യബന്ധനോപകരണങ്ങൾ
വർഗ്ഗം:പലതരം വലകൾ
കോരുവല

ഒഴുകുന്ന വെള്ളത്തിൽ മീൻപിടിക്കാനുപയോഗിക്കുന്ന ചെറിയ ഇനം വലകളാണ്  **കോരുവല** (കുത്തുവല) . കണ്ണി വലുതും അടുപ്പമുള്ളതുമായ വലകൾ ഇതിനുപയോഗിക്കുന്നത്. കണ്ണികളുടെ വലിപ്പം ക്രമീകരിച്ച് വലുതും ചെറുതുമായ മത്സ്യങ്ങളെ പിടിക്കാം. ഒരു വളയത്തിൽ കോൺ ആകൃതിയിൽ കെട്ടിയുണ്ടാക്കുന്ന വലയാണിത്. ആഴം കുറവുള്ള ജലാശയത്തിൽ നിന്നും മത്സ്യങ്ങൾ  കോരിയെടുക്കാൻ ഇതുപയോഗിക്കുന്നു. 

ഒഴുകിവരുന്ന വെള്ളത്തിന് കുറുകെയായി പിടിച്ച വലയിൽ മുകൾഭാഗം കൈകൊണ്ടും അടിഭാഗം ചവിട്ടിപ്പിടിക്കണം. അടിഭാഗം നിലവുമായി ചേർത്ത് പിടിച്ചാൽ താഴെക്കൂടി മത്സ്യം ചാടിപ്പോകുന്നത് തടയാം. മത്സ്യം കുടുങ്ങിയാൽ വല കുലുങ്ങുകയും ആ സമയം വല ഉയർത്തി മത്സ്യത്തെ എടുക്കണം.

## അവലംബം

വർഗ്ഗം:മത്സ്യബന്ധനോപകരണങ്ങൾ
വർഗ്ഗം:പലതരം വലകൾ
ജോൺ അലൻ ബ്രൗൺ

**ജോൺ അലൻ ബ്രൗൺ** (21 സെപ്റ്റംബർ 1817 – 22 നവംബർ 1879) ഇന്ത്യയിൽ പ്രവർത്തിച്ചിരുന്ന ഒരു സ്കോട്ടിഷ് കാന്തികതാ പഠന ശാസ്ത്രജ്ഞനും, കാലാവസ്ഥാ ശാസ്ത്രജ്ഞനും ആയിരുന്നു.  
റോയൽ സൊസൈറ്റി സമിതി അംഗം ആയിരുന്ന അദ്ദേഹത്തിന്റെ പ്രധാന കണ്ടുപിടിത്തങ്ങളിലൊന്ന് ഭൂമി അതിന്റെ കാന്തിക തീവ്രത, പ്രാദേശികമായല്ല - എന്നാൽ മൊത്തത്തിലാണ് ആർജ്ജിക്കുകയോ തിരസ്കരിക്കുകയോ ചെയ്യുന്നത് എന്നതാണ്. സൗര പ്രതിഭാസങ്ങൾ ഭൗമ കാന്തികതയിൽ വ്യതിയാനങ്ങൾ ഉണ്ടാക്കുന്നുണ്ട് എന്നതും അദ്ദേഹത്തിന്റെ നിരീക്ഷണങ്ങളിലൊന്നാണ്.

## ജീവിതത്തിന്റെ ആദ്യ  കാലങ്ങൾ
ബ്രൗൺ, സ്കോട്ട്‌ലന്റിലെ ഡംഫ്രൈസിലാണ് ജനിച്ചത്. എഡിൻബർഗ് സർവ്വകലാശാലയിൽ വിദ്യാഭ്യാസം പൂർത്തിയാക്കിയ അദ്ദേഹം, പിന്നീട് 1842 മുതൽ 1849 വരെ സ്കോട്ട്‌ലന്റിലെ മേക്കേർസ്ടൗൺ കാന്തിക നിരീക്ഷണാലയത്തിലെ മേധാവിയായിരുന്നു. സർ തോമസ് ബ്രിസ്ബെയ്ൻ സ്ഥാപിച്ചതാണ് ഈ നിരീക്ഷണാലയം. ഇവിടെ ബ്രൗൺ നടത്തിയ നിരീക്ഷണങ്ങളുടെ വിവരങ്ങൾ ഏഡിൻബർഗിലെ റോയൽ സൊസൈറ്റിയുടെ വ്യവഹാരങ്ങളിൽ ലഭ്യമാണ്.

## ഇന്ത്യയിലെ പ്രവർത്തനങ്ങൾ
1852 മുതൽ ബ്രൗൺ, തിരുവിതാംകൂർ നാട്ടുരാജ്യത്തെ തിരുവനന്തപുരം നിരീക്ഷണാലയത്തിന്റെ മേധാവിയായിരുന്നു. 1860 വരെ തിരുവിതാംകൂർ ഭരിച്ചിരുന്ന ഉത്രാടം തിരുനാൾ മഹാരാജാവിന്റേയും, അതിനു ശേഷം ഭരണാധികാരിയായിരുന്ന ആയില്യം തിരുനാൾ മഹാരാജാവിന്റേയും കൂടെ ബ്രൗൺ പ്രവർത്തിച്ചിരുന്നു
1853ൽ, ഇന്ത്യയിലെ  പ്രവർത്തനങ്ങൾക്കിടയ്ക്കു തന്നെ, ലണ്ടൻ റോയൽ സൊസൈറ്റിയുടെ സമിതി അംഗം ആയി അദ്ദേഹം തിരഞ്ഞെടുക്കപ്പെട്ടു. തിരുവിതാംകൂറിലെ ഏറ്റവും ഉയരമുള്ള കൊടുമുടിയായ അഗസ്ത്യമലയിൽ നിരീക്ഷണാലയം സ്ഥാപിച്ചത് അദ്ദേഹമാണ്. തിരുവനന്തപുരത്ത് ഒരു കാഴ്ചബംഗ്ലാവും മൃഗശാലയും സ്ഥാപിക്കുവാനും അദ്ദേഹത്തിന്റെ സഹായങ്ങൾ ലഭ്യമായിരുന്നു. ഈ കാഴ്ചബംഗ്ലാവ് പിന്നീട് പൊളിച്ചു മാറ്റിയാണ് ഇന്ന് നിലനിൽക്കുന്ന നേപിയർ മ്യൂസിയം പണിഞ്ഞത്. മൃഗശാല ഇന്നും നിലനിൽക്കുന്നു.

## പിന്നീടുള്ള ഔദ്യോഗിക ജീവിതം
1865ൽ ഇന്ത്യ വിട്ട ബ്രൗൺ, സ്വിറ്റ്സർലാന്റിലെ ലൗസന്നിലും ജർമ്മനിയിലെ സ്റ്റട്ട്ഗാർട്ടിലും കുറച്ചു നാൾ ജീവിച്ചതിനു ശേഷം 1873 ൽ ലണ്ടനിൽ എത്തിച്ചേർന്നു. അതിനു ശേഷം, റോയൽ സൊസൈറ്റിയുടെ ധനസഹായത്തോട് കൂടി, ബ്രിട്ടീഷ് അധിനിവേശ രാജ്യങ്ങളിൽ സ്ഥാപിച്ച കേന്ദ്രങ്ങളിൽ നിന്നുള്ള കാന്തിക നിരീക്ഷണ വിവരങ്ങൾ അപഗ്രഥിക്കുന്നതിൽ വ്യാപൃതനായി. മേക്കേർസ്ടൗൺ, തിരുവനന്തപുരം നിരീക്ഷണാലയങ്ങളിലെ വിവരങ്ങളുടെ അവലോകനങ്ങളും അദ്ദേഹം പ്രസിദ്ധീകരിച്ചു. 1878 ൽ, റോയൽ സൊസൈറ്റിയുടെ  റോയൽ പുരസ്കാരം അദ്ദേഹത്തിനു ലഭിച്ചു. 35 വർഷം നീണ്ടു നിന്ന അദ്ദേഹത്തിന്റെ സേവനങ്ങളെ മാനിച്ചായിരുന്നു ഈ പുരസ്കാരം നൽകിയത്

## അവലംബം
*ജോൺ അലൻ ബ്രൗൺ ദേശീയ ജീവചരിത്ര നിഘണ്ടു. (1903)
*എ. എം. ക്ലെർക്ക്, അനീറ്റ മക്‌കണൽ, ബ്രൗൺ, ജോൺ അലൻ (1817–1879), റെവ്. അനീറ്റ മക്‌കണൽ, ദേശീയ ജീവചരിത്ര നിഘണ്ടു., ഓക്സ്ഫോർഡ് സർവ്വകലാശാല പ്രസ്സ്, 2004
*റോയൽ സൊസൈറ്റി അംഗങ്ങളുടെ വിവരങ്ങളടങ്ങിയ ഗ്രന്ഥാലയ സൂചിപത്രം : [ബ്രൗൺ എന്ന താൾ](http://royalsociety.org/DServe/dserve.exe?dsqIni=Dserve.ini&dsqApp=Archive&dsqCmd=Show.tcl&dsqDb=Persons&dsqPos=0&dsqSearch=(((text)='john')AND((text)='allan')AND((text)='broun'))) (ശേഖരിച്ചത് 22 ഏപ്രിൽ 2008)
*സർവ്വകലാശാല നിരീക്ഷണാലയം ഉൾക്കൊള്ളുന്ന സർവ്വകലാശാലയുടെ ചരിത്രം , കേരള സർവ്വകലാശാല

## പുറത്തേക്കുള്ള കണ്ണികൾ
*ജോൺ അലൻ ബ്രൗണിന്റെ കൈയെഴുത്തുപ്രതികൾ , സ്കോട്ട്‌ലാന്റ് ദേശീയ ഗ്രന്ഥശാല
* ബ്രിട്ടീഷ് ദേശീയ ഗ്രന്ഥപ്പുരയിലെ ജോൺ അലൻ ബ്രൗൺ എന്ന താൾ
*തിരുവനന്തപുരം കാഴ്ചബംഗ്ലാവിന്റെ ചരിത്രം, (കാഴ്ചബംഗ്ലാവ്, മൃഗശാല, ഉദ്യാനം എന്നിവയെപ്പറ്റിയുള്ള ബ്രൗണിന്റെ റിപ്പോർട്ടുകളോടൊപ്പം)

വർഗ്ഗം:സ്കോട്ടിഷ് ഭൗതികശാസ്ത്രജ്ഞർ
പാരുകൾ

മത്സ്യങ്ങൾ പ്രജനനസമയത്ത് സുരക്ഷിതമായിരിക്കാൻ തിരഞ്ഞെടുക്കുന്ന സ്ഥലങ്ങളെയാണ് **പാരുകൾ** എന്ന് വിളിക്കുന്നത് . മുട്ടയിടാനും അവ സുരക്ഷിതമായി വിരിഞ്ഞിറങ്ങി കുഞ്ഞുങ്ങളായി വളർത്താനുമുള്ള മത്സ്യങ്ങളുടെ മുൻകരുതലുകളാണ് മത്സ്യങ്ങൾ ഈ പാരുകൾ തേടുന്നതിന് കാരണം. പ്രകൃതിയൊരുക്കുന്ന പാരുകൾക്ക് പുറമേ മത്സ്യബന്ധനം ലക്ഷ്യമാക്കി മനുഷ്യർ ഒരുക്കുന്ന കൃത്രിമമായ പാരുകളും പലയിടങ്ങളിലുമുണ്ട് . മത്സ്യപ്രജനനത്തെ സംരക്ഷിക്കാനുള്ള ലക്ഷ്യത്തോടെയും ഇത്തരം പാരുകൾ നിലവിലുണ്ട് .

## അവലംബം

വർഗ്ഗം:മത്സ്യപ്രജനനം
മഴവാക

10 മീറ്ററോളം ഉയരം വയ്ക്കുന്ന ഒരു ചെറുവൃക്ഷമാണ് **പുളിവാക** അഥവാ **മഴവാക**. . 1300 മീറ്റർ മുതൽ 2200 മീറ്റർ വരെ ഉയരമുള്ള നിത്യഹരിതവനങ്ങളുടെ ഓരങ്ങളിൽ കാണുന്നു. തെക്കേ ഇന്ത്യയിലും ശ്രീലങ്കയിലും കാണുന്ന മരമാണിത്.

## അവലംബം

## പുറത്തേക്കുള്ള കണ്ണികൾ
* കൂടുതൽ വിവരവും കാണുന്ന ഇടങ്ങളും

വർഗ്ഗം:വൃക്ഷങ്ങൾ
വർഗ്ഗം:ഔഷധസസ്യങ്ങൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:ഇന്ത്യയിലെ തദ്ദേശ സസ്യങ്ങൾ
വർഗ്ഗം:Fabaceae കുടുംബത്തിൽ ഉൾപ്പെടുന്ന സസ്യങ്ങൾ
വർഗ്ഗം:കേരളത്തിലെ സസ്യജാലം
മുട്ടമരം

പശ്ചിമഘട്ടതദ്ദേശവാസിയായ ഒരു കുറ്റിച്ചെടിയാണ് **മുട്ടമരം**. . 4 മീറ്ററോളം പൊക്കം വയ്ക്കുന്ന ഈ ചെടി 1500 മീറ്റർ വരെ ഉയരമുള്ള നിത്യഹരിതവനങ്ങളിലെ അടിക്കാടുകളായി കാണപ്പെടുന്നു. വംശനാശഭീഷണിയുണ്ട്.

## അവലംബം

## പുറത്തേക്കുള്ള കണ്ണികൾ
* കൂടുതൽ വിവരവും കാണുന്ന ഇടങ്ങളും

വർഗ്ഗം:വംശനാശം നേരിടുന്ന വൃക്ഷങ്ങൾ
വർഗ്ഗം:കുറ്റിച്ചെടികൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:പശ്ചിമഘട്ടതദ്ദേശവാസിയായ സസ്യങ്ങൾ
വർഗ്ഗം:കേരളത്തിലെ അപൂർവ്വവും വംശനാശഭീഷണിയുള്ളതുമായ സസ്യങ്ങൾ
വർഗ്ഗം:പ്രിമുലേസീ
വർഗ്ഗം:കേരളത്തിലെ സസ്യജാലം
ലെവോൺ അറോൺഹാൻ

അർമേനിയൻ ഗ്രാൻഡ്മാസ്റ്ററും ലോകചെസ്സിലെ രണ്ടാം നമ്പർ കളിക്കാരനുമാണ് **ലെവോൺ അറോൺഹാൻ** (ജനനം: 6 ഒക്ടോബർ 1982). 2012 ലെ ഫിഡെയുടെ പട്ടികപ്രകാരം 2825 എലോ റേറ്റിങ് അറോൺഹാൻ കരസ്ഥമാക്കിയിട്ടുണ്ട്. എക്കാലത്തെയും മികച്ച മൂന്നാമത്തെ റേറ്റിങുമാണിത്. 2005 ലെ ചെസ്സ് വേൾഡ് കപ്പ് അറോൺഹാൻ നേടിയിരുന്നു. 2006 (ടൂറിൻ), 2008 (ഡ്രെസ്ഡൻ) 2012 (ഇസ്താംബുൾ) ചെസ്സ് ഒളിമ്പിക്സുകളിൽ ഗോൾഡ് മെഡലുകൾ നേടിയ അർമേനിയൻ സംഘത്തെ നയിച്ചതു ഇദ്ദേഹമായിരുന്നു. 2005 ലെ ഏറ്റവും മികച്ച കായികതാരത്തിനുള്ള അർമേനിയൻ സർക്കാരിന്റെ അവാർഡ് നേടുകയുണ്ടായി.
## അവലംബം

## പുറംകണ്ണികൾ

*
*Levon Aronian at 365Chess.com
*Grandmaster Games Database – Levon Aronian
*OlimpBase
*Biography of Levon Aronian 
*Interview with Levon Aronian

വർഗ്ഗം:ചെസ്സ് ഗ്രാൻഡ്മാസ്റ്റർമാർ
വർഗ്ഗം:ചെസ്സ് കളിക്കാർ
വർഗ്ഗം:ഫിഡേയുടെ റാങ്ക് പട്ടികയിലുള്ള കളിക്കാർ